Ipar Euskal Herriak transizio energetikoaren aldeko engaiamendua hartu du | Euskal Herria | KAZETA\nIpar Euskal Herriak transizio energetikoaren aldeko engaiamendua hartu du\nIpar Euskal Herriko Hautetsien kontseiluak, Garazi-Baigorriko Herri elkargoak eta Xiberoko Herri elkargoak elgarrekin lan eginen dute transizio energetikoaren alde.\nKazeta|2015/02/23 15:35|0 iruzkin Eguneratua:\nEuskal Herriko Hautetsien kontseiluak, Garazi-Baigorri eta Xiberoko herri elkargoek ekintza programa bat abiatuko dute\nEstatu frantseseko Ministeritzak "Hazkunde berderuntz, energia positibodun lurraldeak" proiektuaren karietara, Ipar Euskal Herria saritu du. Hain zuzen ere, Transizio energetikoaren mailan 200 lurralde hautatuak izan dira eredu bezala. Euskal Herriko Hautetsien kontseiluak, Garazi-Baigorri eta Xiberoko herri elkargoek gaiari lotutako ekintza programa bat abiatuko dute.\nTransizio ekologikoaren garapena, tokiko baliabideen garapena eta enplegu sorreraren sustapena. Hauek dira Euskal Herriko Hautetsien kontseiluak, Garazi-Baigorri eta Xiberoko herri elkargoek abiatu duten elgarlanaren helburuak.\nDinamika horretan sartzeko nahia adierazi dutenez, Ministeritzak ADEME erakundearekin batera, Ipar Euskal Herriko hiru eragile hauek bildu ditu. Estatu frantsesak adierazitako sariztatzearekin, "Ipar Euskal Herriari aukera eta ardura ematen zaio ekintza programa bat muntatzeko". Horretararako, Ministeritzak iragarri du 500.000 euro eta bi milio euroren arteko dotazioak eskeiniko dituela.\nHiru sariztatuak Euskal Mendiaren garapen iraunkorraren alde lan egiteaz gain, hainbat proiektu bideratu dituzte. Alde batetik, Garazi-Baigorriko Herri elkargoak "Energia positibodun lurralde" demartxan engaiatu da. Bestalde, Xiberoa 2003. urtetik energia berritzaileen dinamikan parte hartzen du. Azkenik, Euskal Herriko Hautetsien kontseiluak garapen iraunkorrari buruzko gogoeta estrategiko bat bideratu du, "lurralde animazio misio berezi bat martxan" jarriz.


Euskal Herriko Mus Txapelketaren kanporaketa jokatuko dute Auzokalten\nUrt 11, 2017\tNork:\terik gartzia\t-\n220 herritan jokatzen da mus txapelketa.\nEuskal Herriko IX. Mus Txapelketa martxan da, eta horietako kanporaketa bat Oiartzunen jokatuko dute, Auzokalte elkartean. Hilaren 21ean ariko dira muslariak Ergoiengo elkartean, 16:00etatik aurrera. Irabazleak ez dira esku hutsik aterako bertatik (ikus sarien zerrenda behean).\nEuskal Herriko 220 herritan jokatzen dute txapelketa, Euskal Herriko Mus Federazioak antolatuta. Iaz, 2.000 bikotek baino gehiagok hartu zuten parte. Urdiñarben (Zuberoa) jokatu zituzten finalak, eta Behe Nafarroako Manex Mouesca eta Martzel Calderon izan ziren onenak.\nAurtengo final nazionalak Anoetan jokatuko dituzte, martxoaren 25ean. Hilabete bat lehenago —otsailaren 25ean— jokatuko dituzte herrialde mailako finalak.\n1. saria: Bi urdaiazpiko eta bi ardo botila.\n2. saria: Bi afari Amazkarren eta bi ardo botila.\n3. saria: Bi afari Joxixionian eta bi ardo botila.\n1. saria: Bi oilasko eta bi ardo botila.\n2. saria: Bi untxi eta bi ardo botila.\nLaguntzaileak: Amazkar, Joxixionia, Katxa eta Auzokalte dira.\nErgoiendarrek hartuko dute festen lekukoa\nNork: erik gartzia - maiatza 24, 2018\nAuzo batzarretan egindako eskariak erreal ...\nNork: erik gartzia - Aza 17, 2017\nErgoiengo festak ate joka dira\nNork: erik gartzia - maiatza 30, 2017\nUztapide/Urtxale plazaren memoria azalerat ...\nNork: erik gartzia - Mar 15, 2017


Zer da DSS Market Plaza?\nOnline salmentarako plataforma bat da non Donostiako merkataritzaren eraldaketa\ndigitalean lagundu eta, aldi berean, kontsumitzaileei hemengo saltokietan modu\njasangarrian erosteko espazio birtual bat eskaintzen die.\nDSS Market plaza Ekonomia Bultzatzeko Zinegotzigoaren proiektua da,\nDonostia Sustapena sozietate publikoak bideratura, eta tokiko ekonomia eta\ngure hiriko enplegua babestea du helburu; espazio honek saltokiei salmenta eta\nikusgarritasunuean lagundu eta kontsumo eredu berrietara egokitzeko\nsustapena eta prestakuntza eskeiniko zaie.\nMerkatari bat zara eta parte hartu nahi duzu?\nDSS Market Plaza ez du beste plataformekin lehiatuko, ezta e-commerce saltokirik baduzu ere. Beste salmenta aukera bat da, gehitzeko etorria eta, gainera, zuen eskura jarriko ditugu presentzialki eta telefono bidezko laguntza, salmenta sustapenak eta formakuntza.\nEnpresa txikiak, jardueraren helbide fiskala eta lantokia Donostian dutenak eta produktuak Internet bidez saltzeko interesa dutenak.\nJarduera ekonomiko bat garatzen duen pertsona fisikoa edo juridikoa izan beharko dute, erantzukizun zibileko aseguru-poliza bat kontratatuta izan beharko dute indarrean, eta dagokion araubidean alta emanda egon beharko dute, autonomo edo enpresa gisa, eskaera egiten den unean.\n* Kontsultatu oinarriak parte hartzeko baldintzak zehatzago ezagutzeko..\nZer abantaila ditu niretzat?\nPlataforman parte hartzearen abantaila nabarmenenak hauek dira:\nErosketen ataria berme guztiekin eta lege-estaldura juridikoarekin\nPlatarforma erabiltzeko autonomia garatzeko laguntza eta prestakuntza\nBeharrezko materialak garatzen lagunduko dizugu: argazkiak, produktuak, testuak idaztea, produktuak hautatzea.\nUrteko 365 egunetan eguneko 24 orduetan saltzeko aukera, saltokiaren beraren luzapen bat izanik.\nPlataforma hedatzeko, sustatzeko eta ikusarazteko laguntza publikoa.\nTrebakuntza berezia izateko aukera.\nProduktuen errendimenduaren analisiak ematea plataforman.\nZER BETEBEHAR EDUKI BEHAR DITUT KONTUAN?\nDatuak eguneratuta izan beharko dituzu, eta, beharrezkoa izanez gero, Donostia Sustapenari jakinarazi beharko diozu.\nZure jarduera gauzatzeko beharrezkoak diren baimenak eta lizentziak izatea.\nZure informazioa eguneratuta eta stocka berrikusita edukitzea, testuen eta irudien kalitatea zaintzea eta eduki guztiak euskaraz eta gaztelaniaz egotea.\nEskaerak oinarri arautzaileetan ezarritako denboretan kudeatzeko konpromisoa hartzea. Eskaera dendan jasotzen bada, gehienez 3 egun baliodun izango dituzu prest izateko, eta postaz bidali behar baduzu, 8 egun balioduneko epean bidali beharko duzu.\nEskaera entregatzeko baldintza ezin hobeak bermatzea eta, itzulketarik balego, prozesua eta oinarri arautzaileetan ezarritako epeak errespetatzea.\nEgiten duzun salmenta bakoitzeko erosketa-tiketa jaulki beharko duzu.\n"Saltzeko baldintza orokorrak" eta "plataforma erabiltzeko baldintzak" dokumentuetan ezarritako gainerako baldintzak errespetatuko dituzu. Dokumentu horiek hemen daude eskuragarri: www.dssmarketplaza.eus\nNOLA ESKATZEN DUT NIRE PARTE-HARTZEA?\nIrakurri programa arautzen duten oinarriak eta ados bazaude\nDeskargatu eta bete beheko estekan aurkituko duzun eskabidea.\nEskabidea modu telematikoan aurkeztu behar duzu, sakatu hemen.\nPertsona fisikoa bazara, eskatzailearen NANa beharko dugu, eta pertsona juridikoa bazara, berriz, IFKren kopia, eta, hala badagokio, sinatzailearen NANa.\nGipuzkoako Foru Ogasunak emandako Jarduera ekonomikoen gaineko zergaren historikoa egiaztatuko dugu.\nHelaraziko dizugun merkataritza-akordioa sinatu beharko duzu.\nAmaitzeko, erantzukizun zibileko aseguruaren kopia igo beharko duzu.\nEz pentsatu gehiago eta bete eskaera\nDelivery bonuen baldintzak\nDelivery bonuen eskaera


referentziak: Ulergarritasuna hobetzeko ekarri verbua aurrera\nPosted by Erramun Gerrikagoitia at 18:56\nHagitz adibide polita da 'razionala' hitzarena. Tamalez, hizkuntza era traketsean erabiltzen dugu sarri, hitzaren esangurari eta formari erreparatu gabe. Gara-tiko adibidea ere ezin aproposagoa izan notiziak ulergarriago egiteko, zeren argitaratu duten bezala, ulergarritasunari traba jartzen baitzaio. Zorionak adibideengatik, Erramun! Uxala gure kazetariek aintzat hartuko balituzte!\nGorka Jakobek esan bezala, bete betean asmatu duzu razional, arrazional eta irrazional hitzekin, zeren hiru kontzeptu diferenteri baitagozkie.\nKonkludi genezake ezen: Ia-ia gizaki guztiak animalia razionalak dira, salbu-eta euskaldun alfa(lfa)betatuak zeintzu diren animalia arrazionalak... irrazional hutsak ez direnetan.\nLagun -eta professore universitario- Gorka Palazio eskerrak egin duzun kommentarioa gatik izanik ere bide positivoan (txalotzen) edo negoativoan (txartzat emanten skribitu dudana). Pozten naiz ikustearekin ezen problema hori hon razional, irrazional eta arrazional hitzena ikusten duzu manera berean nola nik, baina hori da edozelan ere evidentzia inukatuzkoa. Izanik ez ikustea hori journalista professionalek da barbaritate barbaro barbarissimo bat. Da izantea eta nahi izatea izan itsu kololoa edo inkulto ezin handiagoa.\nBaina problemea, Goraka (ez dakit zergatik ez da agertzen zure izena nola gehienok ezagutzen zaitugun nola Gorka ordez agertu zure bigarren izana Jakobe, nola ia inor ez zaitugun ezagutzen; batzuk pensatu ahal dute ezen hori Jakobe Palazio eta Gorka Palazio direla bi persona differente) problemea bada Gorka ez da -nola ondo dakikezu- soil razional hitz evidentean baizik-eta beste mila edo ehunka hitz modernoetan. Hor dagoz kasurako phrase hortan berean\nGezurra da ezen XX eta XXI mendeon esaten dela erreforma, errepresio eta arrazional, baina ba dira beste mordo handi bat aparte razional delakoa. Hontaz, gai hontan, mintzaturik ere kin Akademiako buru Andres Urrutia gogoratzen naiz nola esaten zidan ezen arrazoi neukala. Gogora datorkit ere nola esan zuen hak akademiko Patxi Goenaga ezen daukagula euskaraz hypokresia handia noiz kommentatu nion ezen esan zuela raba berak Patxik baina ez duten agertzen hitz hori hiztegietan.\nBeraz, problemea -professore universitario Gorka- dago lista bateko hitz askotan. Hara exemplu parrasta batzuk aritzeko gogoetakari -agian batzuk ez diokete egingo parrasta honi deusen jaramonik, jokaturik irresponsableki-:


« SARTU, KORRONTEA DABIL (2001) TESTAMENTU BERRIA (1571) »\nSATORRAK BAINO LURPEAGO (2000)\nPedro Alberdik (Eibar, 1957) argitaratutako hirugarren liburu hau saio-liburua edo entsegua dugu. Aurretik haur-literaturako liburu bi kaleratu zituen arren, fikzioa (neurri handi batean) laga eta euskal kulturaren garai zehatz eta giltzarri izandakoa aztertzeari ekin zion. Joseba Jaka beka lortu zuen entsegu bat idazteko, eta horrek gure ustea berresten du.\nHala eta guztiz ere, entsegu bat dela zalantzan jar dezakeenik ere egon liteke gure bazterrotan. Are gehiago liburuaren hasieran Hamaika pauso eleberriko fikziozko pertsonaia bi ageri zaizkigunean. Baina berehala konturatzen gara garai jakin bat (literaturaren bidez, nahi bada) ulertzeko edo berrulertzeko ahalegina dela, ez modu akademikoan, ez bada gogoeta edo hausnarketa bidez. Fikziozko tantek, gainera, ez dute entsegu-izaera itzaltzen, lan hau fikzioaren eta testu akademiko edo teorikoaren erdibideko lekuan dagoelako (Cervera 2005: 14).\nMemoria historikoa aldarrikatzen den garaiotan euskal munduaren gertuko (edo jadanik ez hain gertuko) 60 eta 70eko hamarkadak ezezagunak bilakatu dira hainbat euskaldunendako, batez ere gazteak-edo diren gaur egungo euskaldun eta hiritar askorendako. Beraz, berreskuratu, hamarkada horiek ere memoriaren ahanzturatik berreskuratu behar direla ematen du. Eta liburu hau oroimenaren hutsune hori betetzera datorrela dirudi; agian, modu erdi-militantean (70ko hamarkadatik aurrera, bereziki) bizi izan zituen egile baten ikuspuntutik; edo, agian, oso ikuspegi gipuzkoar-bizkaitar batetik (Epaltza 2002).\nAipatu garaietara hurreratuta, halere, badira xehetasun asko gaur egungo egoeratik ikusita harrigarri samarrak suertatzen zaizkigunak, orduko giro hartan benetan gertatu zirenak. Gertaera xume baina adierazgarri hau horren lekuko izan daiteke: Oteizak ETAren Zutik aldizkariko portada diseinatu zuen behin. Orduan ETA zer zen eta orduko giroa nolakoa zen ezagutu behar da keinu hura ulertzeko ezen, urte batzuk igarota, ETAren aurkako bihurtu zen Jorge Oteizak egina zuen keinu hura.\nEntsegu hau irakurriz erraza da egoera hartan jartzea, eta hori izan daiteke lan honen merituetako bat; izan ere, ez da garai bateko ideia politikoen inguruko entsegu bat soilik, hori lehenengo zutabetzat hartzen ahal dugun arren: orduko sasoian zenbaitek zeuzkaten ideia politikoak euren adierazpen literarioekin uztartua, euren kultura ekitaldiekin harremanetan, eta argitalpenen bidezko polemekin nahas-mahas bizi-bizi aurkezten dira gure begietara. Eta ez hori bakarrik: literatur berrikuntzak, klandestinitateko bilerak, eta abarrek osatzen dute liburu honen bigarren zutabea, zutabe kulturala dei dezakeguna. Hirugarrenik, beste zutabe bat dugu (Rojo 2001): gertaera sozialak, musikalak (kantautore edo zenbait musika-talderen kontzertuak) edota kiroletakoak izan daitezkeenak (futbol, boxeo eta herri-kirolei lotutakoak), hainbat euskaldunengan besteek bezainbesteko arrasto sentimentala utzi dutenak, eta sarritan malenkoniaz gogoratzen direnak. Ikuspegi sentimental hori aurreko zutabeen “humanizazioa” ekartzera datorrela ematen du.\nOrduko testuinguruaren sarea, beraz, aski modu sarrian aurkezten zaigu, eta, agian, urte haiek modu “konprometituan” bizi izandako norbaiti ere ordukoaren testuingurua modu zabal eta sakonagoan ezagutzeko aukera eman izan dio entseguak. Zer esanik ez garai haiek bizi izan ez genituenoi.\nGarai aldakor eta bizi hura ulertzeko gogoz sumatzen dugu egilea. Ez gaia hausnartua izatearen faltan delako, baina bai irakurketa berria (XXI. mendekoa) behar duelako beharbada.\nHalaxe, azken finean, horixe da entsegu baten zeregineko bat: errealitatea (errealitate historikoa barne) behin eta berriz interpretatzea (Rodríguez 11). Gaur egungo gazte (euskaldun?) askorendako surrealistak ematen duten baieztapen eta adierazpen askok bazuten beren zentzua, edo beren testuingurua, behintzat, garai hartan. Adierazpen batzuk bitxiak eta erradikalak izan ziren, zalantzarik gabe. Gizatasunaren aurkakoen artean, esate baterako, erpina jotzen dutenetako batzuk Federiko Krutwig-enak ditugu: poliziak errukirik gabe eta ahal zela torturatu ostean akabatu behar zireneko haiek, adibidez (109 or.). Giza bizitzaren jabe inor ez dela ahazteaz gain, tortura beti (beti, beti, beti…) arbuiagarri dela ere ahazten da, edo ahazten zen, batzuetan. Bitxia da, baina: adierazpen horiek badute berezko testuingurua eta euskaldun askok eta asko “irentsi” egin zituzten; eta Krutwigek (harrez geroztik ere) presentzia eta pisu handia izan du euskal kulturan. Justifikazioak eta zurikeriak bilatu gabe, horrelakoak esatera nola ailegatu zen azaltzen digu Alberdik.\nHamarkada hauetan zehar egiten dugun ibilbidean konturatzen gara, bestalde, euskal kultura modernitatearen abangoardian egokitzeko ahaleginez. Orduko zentsurak eta oztopoek zaildu egin zituzten euskalgintzan eta euskal kulturgintzan jarduten zutenen lanak. Are gehiago, zaildu ez ezik, batzuk ozpindu egin ziren, euskalgintzako beste kideekin izandako polemika eta eztabaida sutsuak direla eta. Sarri entsegu honetan ageri den Gabriel Aresti dugu horren adibide sinbolikoetako bat. Euskal nortasunarekiko ikuspegiak euskaldunak eurak bereizten zituen. ETAkoen ikuspegi marxistak hamaika eztabaida ekarri zituen, gainera. Borroka armatuarekiko zalantzak ugaritu egin ziren ETAko kideen artean ere, zenbait eszisio eta banaketa eraginik (poli-miliak, biltzarretako eztabaidak, borroka armatuari agur esandakoak, amistiaren osteko ETAkide ohien “bergizarteratzeak”, eta abar).\nHasieran aipatutako hari-mutur batetik berriro ere tiraka, ezin da oharkabean pasatzen utzi entsegu honek baduela alde original bat: fikziozko alderdia dei dezakegunaz ari naiz. Izan ere, Ramon Saizarbitoriaren Hamaika pauso eleberrian agertzen diren bi pertsonaia ageri dira entsegu honetan ere. Pertsonaia paradigmatikoak dira, nolabait esatearren, kasu honetan zenbait paradigma berri proposatu zituztenen mundu errealean txertaturik, Saizarbitoriaren beraren mundu errealean txertaturik. Iñaki Abaitua eta Eduardo Ortiz de Zarate ditugu pertsonaiok. Lehenengoa hiztegigilea da eta bigarrena ETAko liberatua. Orduko ekimenaren bi lerro nagusiak ordezkatzen dituzte. Arlo kulturala, Iñaki Abaituak ordezkatzen du eta iraultzailea, Ortiz de Zaratek. Biak dabiltza baina, “satorrak baino lurperago”; hau da, klandestinitatean edo zentsurari marro eginez. Pertsonaia bakoitzak ezagutu beharko lituzkeen pertsona, egile eta gertaerak dira entsegu honi bidea zabaltzen diotenak, eta handik egilea tiraka ari da etengabe, modu zirkularrean, eztabaidak eta gertaerak behin baino gehiagotan agertuz eta modu berezian lotuz.\nAbaitua eta Ortiz de Zaratek duten harremanak zirkulu bat osatzen du entsegu honetan, garai hartan kulturgintzak eta iraultzak harreman nahasi eta “zirkularra” izan zuen eran, nahiz eta hari ere bere bukaera etorri zitzaion (entseguaren hondarrean nola edo hala iradokitzen den legez).\nPedro Alberdiren ekarpen nagusienetako bat gertaerak, pertsonak eta joera ideologikoak espazioan eta denboran lotzeko ahalegina delakoan nago. Ez dirudi horiek guztiak kritikatuak edo baloratuak izatearren aurkezten direnik. Egileak, behintzat, ez du horretan modu esplizituan parterik hartzen. Irakurleari dagokio, jasotako testigantzak kontuan harturik, garai hartako epaia egitea.\nALBERDI, Pedro (2000): Satorrak baino lurperago. Alberdania. Irun.\nCERVERA, V.; HERNÁNDEZ, B.; ADSUAR, Mª D. (2005): El ensayo como género literario. Universidad de Murcia. Murcia.\nEPALTZA, Aingeru (2002): “Abentura tristea” in Nabarra, 2002-12.\nRODRÍGUEZ, Fito; IRUSTA, Antton (2005): Saiakeran saiatzeko gida. Euskal Idazleen Elkartea. Donostia.\nROJO, Javier (2001): “60ko hamarkada” in El Correo. 2001-02-14


HABE IKASBIL: Baliokidetzeen dekretuaren aldaketa onartu du Eusko Jaurlaritzak eta euskararen ezagutza egiaztagiriak Europako Markora egokitu ditu\nBaliokidetzeen dekretuaren aldaketa onartu du Eusko Jaurlaritzak eta euskararen ezagutza egiaztagiriak Europako Markora egokitu ditu\nNeurri honen bidez, administrazio ezberdinek ematen dituzten titulu eta egiaztagiri guztiak B1, B2, C1 eta C2 mailetara egokituta gelditu dira (Gobernu Bilera 2017-07-04)\nEusko Jaurlaritzak euskararen ezagutza egiaztagirien baliokidetzeak arautzen dituen dekretuaren aldaketa onartu du gaurko Gobernu Kontseiluan. Dekretu-proiektu bidez eginiko aldaketa horri esker, egungo titulu eta egiaztagiri guztiak Hizkuntzetarako Europako Erreferentzia Marko Bateratuarekin baliokidetu dira.\nNahiz eta iraganeko gobernuaren dekretuen eta aginduen ondorioz euskararen ezagutza egiaztagiri eta titulu ia guztiak baliokidetuta egon honezkero, baliokidetzeen dekretuak ez zituen emandako titulu guztiak barne hartzen. Dekretu honen aldaketaren xedea HABEk (Helduen Alfabetatze eta Berreuskalduntzerako Erakundea) ematen dituen tituluak eta Euskaltzaindiaren B titulua sartzea izan da nagusiki.\nHonela, titulu eta egiaztagiri guztiak Hizkuntzetarako Europako Erreferentzia Marko Bateratuarekin baliokidetu dira:\nHizkuntzetarako Europako Erreferentzia Marko Bateratuaren B1 mailarekin egokitutako titulu eta egiaztagiriak:\n- Herri Ardulararitzaren Euskal Erakundeak (HAEE) ematen duen 1. hizkuntza-eskakizuna.\n- HABEren 1 eta B1 mailako egiaztagiriak.\n- Osakidetzaren 1. hizkuntza-eskakizuna.\nHizkuntzetarako Europako Erreferentzia Marko Bateratuaren B2 mailarekin egokitutako titulu eta egiaztagiriak:\n- Herri Ardulararitzaren Euskal Erakundeak (HAEE) ematen duen 2. hizkuntza-eskakizuna.\n- HABEren 2 eta B2 mailako egiaztagiriak.\n- Osakidetzaren 2. hizkuntza-eskakizuna.\n- Ertzaintzaren 1. hizkuntza-eskakizuna.\n- Irakasleen 1. hizkuntza-eskakizuna.\nHizkuntzetarako Europako Erreferentzia Marko Bateratuaren C1 mailarekin egokitutako titulu eta egiaztagiriak:\n- Herri Ardulararitzaren Euskal Erakundeak (HAEE) ematen duen 3. hizkuntza-eskakizuna.\n- HABEren 3 eta C1 mailako egiaztagiriak.\n- Osakidetzaren 3. hizkuntza-eskakizuna.\n- Ertzaintzaren 2. hizkuntza-eskakizuna.\n- Eusko Jaurlaritzako Hezkuntza Sailaren Euskararen Gaitasun Agiria (EGA).\n- Euskaltzaindiaren D titulua.\n- Irakasleen 2. hizkuntza-eskakizuna.\nHizkuntzetarako Europako Erreferentzia Marko Bateratuaren C2 mailarekin egokitutako titulu eta egiaztagiriak:\n- Herri Ardulararitzaren Euskal Erakundeak (HAEE) ematen duen 4. hizkuntza-eskakizuna.\n- HABEren 4 eta C2 mailako egiaztagiriak.\n- Osakidetzaren 4. hizkuntza-eskakizuna.\n- Euskaltzaindiaren B titulua.\nTaula honetan erregistro bateratuan egiaztatutako mailak agertzen dira (A1 eta A2 mailak izan ezik). Egiaztaturiko mailarik altuena ikus daiteke; alegia, hiritar batek bi ziurtagiri egiaztatu baditu, egiaztatutako azkena baino ez da agertzen:\nIkusi albistea Irekian


500.000 euroko gastua onetsi da Nafarroako industriek ingurumenean duten eraginaren kontrola diruz laguntzeko 2009an\nGobernuak erabaki bat hartu du 500.000 euroko gastua onesten duena, Nafarroako industria jarduerak ingurumenaren gainean duen eraginari aurrea hartzeko eta eragin hori zuzendu eta kontrolatzeko inbertsioak diruz laguntzeko 2009. urtean zehar.\nDirulaguntzak ondoko jarduera hauek jasotzen ahal dituzte: ingurumenari buruzko arau berrietara egokitzeko inbertsioak; edo indarreko legeriak eskatzen duena gainditzea suposatzen duen energia garbien ezarpena eta gutxiagotze, birziklatze, berrerabiltze edo biziberritze prozesuak ezartzea.\nHalaber, diruz lagungarriak izanen dira ikerlanak egitea instalakuntzetan ingurumena hobetzeko aukerak identifikatzeko xedez. Zentzu honetan interes handikotzat jotzen dira ingurumen arriskuen azterlan eta ebaluazioak, ingurumen arriskuak identifikatu eta industria instalazioetan dauden arriskuak neurtzeko aukera ematen dutenak, gero arriskugarritasun hori kendu edo gutxitzeko behar diren neurriak hartu ahal izateko.


Game Ebatzi oliobidea Online. Play for free\nGame Ebatzi oliobidea\nPlay jokoa Ebatzi oliobidea Online:\nGame Description Ebatzi oliobidea\nGasbidea - home guztien bizitzan leku garrantzitsu bat. hiria eta herrialdea. Ikasten baduzu nola konektatzeko, beti egongo da ona, beraz, ur -fluxua. . Play jokoa Ebatzi oliobidea konektatuta.\nTekniko jokoa Ebatzi oliobidea ezaugarri\nGame Ebatzi oliobidea gehitu: 28.05.2012\nJokoa jokatzen: 1586 aldiz\nBezalako jokoa Ebatzi oliobidea Jokoak\nDeskarga jokoa Ebatzi oliobidea\nEmbed Joko Ebatzi oliobidea zure web orrian:\nJokoaren txertatu Ebatzi oliobidea zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Ebatzi oliobidea , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Ebatzi oliobidea -rekin, baita ere, jokoa jokatu zen:


Maratoia izango da nahi duten guztientzat, Artelekun, larunbatean — dantzan.eus\nHemen zaude: Hasiera › Hemeroteka › Maratoia izango da nahi duten guztientzat, Artelekun, larunbatean\nMaratoia izango da nahi duten guztientzat, Artelekun, larunbatean\nDantza garaikideari bide berriak zabaltzeko asmoz, A Deshoras taldeak maratoi berezia antolatu du datorren larunbaterako, Artelekun, Bit.Art egitarauaren barruan. 12:00-etan hasi eta 24:00ak bitartera, dantza egiteko proposamen berriak ikusi nahi dituzte taldekide Arantxa Balenziagak, Silvia Clementek eta Maite Berasategik, eta horretarako ez da beharrezkoa «teknika handiaren jabe izatea, hori gainditu nahi» baita, Balenziagak azpimarratu nahi izan duenez. Izan ere, egin ohi diren itxura horretako lehiaketetan teknika izaten da nagusi, baina oraingoan «epaimahaikideak liluratzea lortzen duenak irabaziko du». Garaileak bi lagunentzako Kubarako bidaia irabaziko du, eta publikoari gehien gustatu zaionak, landa turismo etxe batean asteburua.\nDantza mugimendua baino zerbait gehiago delako, epaimahaia ere diziplina anitzetan aritzen direnek osatuko dute, Iñaki Imaz pintoreak, Laura 10m argazkilariak, Asier del Rios psikologoak, Manuela Gutierrez Kandela aretoko programatzaileak, Dani Blanco argazkilariak eta Kontxi Lopez dantzari eta koreografoak.\nErresistentzia eta estrategiak\nDantzarako zaletasuna duen edonork har dezake parte edota ikusle gisara joan. Dantzariek amaiera arte egon nahi badute, kontuan hartu beharko dituzte erresistentzia eta epaimahaikideak erakartzeko zein estrategia erabili. Denetariko dantzak egin beharko dituzte, lau DJ-k jarritako hip-hop, salsa, tekno eta beste hainbat doinu estiloren aginduetara. Lehen bi orduetan ez dute inor kanporatuko, baina ondorengoetan orduoro erabakiko dute epaimahaikeek nork utzi behar duen taula. Tarteka, janaria eta ura nahi adina izango dute lehiakideek.


GIZONEZKOEN NAZIONALA: Alkideba Ointxeren lehen porrota, Leioan - Euskal Saskibaloi Federazioa\nAlbisteak / Nabariak / GIZONEZKOEN NAZIONALA: Alkideba Ointxeren lehen porrota, Leioan\nAsteazkenean jokatutako partidan, Askartza Saskik gipuzkoarrak gainditu zituen eta igoerarako borroka ireki zuen BIgarren Mailan. Eta Lehen Mailan, garaipena eta aberage eskuratu zuen Redline Mekanika TAKEk Getxoren aurrean.\nGIZONEZKOEN 1. MAILA – IGOERA FASEA\nSailkapeneko lehen postura igo da Redline Mekanika TAKE, atzeratutako partida jokatzearen faltan. Tolosarrek Getxori irabazi zioten 69-63ko emaitzarekin eta, gainera, aberagea lortu zuten.\nGIZONEZKOEN 1. MAILA – FEDERAZIOA KOPA\nDisdira Bitxitegia ISB-ren bolada ona amaitu zen Donostian. Bidebietako derbian, Tecnun Askatuak-ek irabazi egin zuen, 76-69ko emaitzarekin. Jardunaldiko beste derbian, hasieratik nagusitu zen Ordizia, Arri BKL-ren kantxan.\nOrdiziarrek zein donostiarrek 8 garaipen dituzte, Universidad Deusto Loiola Indautxuk bezala. Bilbotarrek Atlético San Sebastián gainditu zuten (72-62). Eta Bizkaiko hiriburuaren beste taldeak, Obras y Estudios Rekalde Unamunok, ez zuen arazorik izan Aranguren Mutilbasket-en aurka (90-49).\nAtxo itxi zen hamargarren jardunaldia, Alkideba Ointxe liderraren lehen porrota (87-86), Askartza Saskiren kantxan. Emaitza honek itxaropenak ematen dizkie bai leioztarrei bai Ebaki Solutions San Prudenciori. Arrasatekoek soilik partida bateko abantaila dute.\nIgandean, gasteiztarrek Mungiari irabazi zioten (68-52), beti aurretik joan eta gero. Eta Easo Tordowinek garaipen erraza lortu zuen Escolapios ikastetxean (49-89).\n20 maiatza, 2021|Gizonezkoen Bigarren Maila, Nabariak|


Herri bezala irauteko prozesu bat antolatu dute Baliarrainen - Baliarrain - Tolosaldeko ataria\nHerri bezala irauteko prozesu bat antolatu dute Baliarrainen\nImanol Garcia Landa 2015-10-27 21:00\nMaiatzean egin ziren udal hauteskundeetan, soilik foru aldundirako hautestontzia izan zen Baliarrainen. I.G.L.\nUdal hauteskundeetarako herrian zerrenda osatzea da prozesuaren bultzatzailea den herritar taldearen helburua. Abenduaren 20an izango dira udal hauteskundeak, Espainiako hauteskunde orokorrekin batera.\nBigarren aldiz egingo dira udal hauteskundeak herrian, maiatzean ez baitzen zerrendarik aurkeztu, eta beraz, egun udal gobernua funtziotan dago. Herritar talde batek prozesua abiatu du, herrian udal zerrenda osatzeko helburuz. Ezin gordinagoa jarri diote izena prozesuari: Baliarrain bidegurutzean, bizi ala hil herri bezala.\nMaiatzean, herrian zerrendarik osatu ez zenean, Baliarrainen «herri lotsa» zabaldu zela diote: «Lotsa kolektiboa, ez baita zure, nire edo haren ardura soilik; 18 urtetik gorako guztiona baizik». Zerrendak aurkezteko epe zehatza oraindik ez du azaldu hauteskunde batzordeak, baina azaroaren 16tik 20rako bitartean izango da. Herritar taldeak azaldu duenez, «ez badugu zerrendarik osatzen herrian, Baliarraingo kudeaketa Gipuzkoako Foru Aldundiaren edo Eusko Jaurlaritzaren esku geratuko da. Gainera, ostera, auzo bilakatzeko aukera dago beste herri baten itzalpean. Hau da gure herriko errealitate gordina».\nIrtenbidea herrigintzan auzolana egitea dela esan du herritar taldeak. «Hiruerrietatik banatzeko egin zen lan guztiarekin, ez dugu jakin jarraipena ematen: krisia etorri da eta krisia dugu. Baina zorionez soluzioa ez dago aldundia, Eusko Jaurlaritza edota Bruselaren esku. Irtenbidea hemen dago, gure artean».\nHerrigintzan auzolana eginez, «bost pertsonen arduratik, zerbait kolektiboagoa izatea» proposatzen dute. Bide horretan, «bestearengandik baino norberetik hastea» esan dute, «hobe delako bakoitzak pausoak ematea, herri bezala aurrera egiteko. Honetarako beharrezkoa da herritar bakoitzaren egoera, gogo eta denborara egokituriko tresnak sortzea». Herrigintzak «bizi-poza, satisfazio, garapen pertsonal, harremanen txoko edo plazer izateko» ere balio duela diote, eta horretarako «baliabideak eta neurriak» jarri behar direla gaineratu dute.\nBaliarrainen bizi den egoerarekin kezkaturik dagoela dio herritar taldeak, eta horregatik antolatu dutela hausnarketa prozesua azaldu dute. «Guztion artean egiteko da. Etxe bakoitzetik bana, ez, etxe guztietatik denak etortzea beharrezkoa ikusten dugularik egoeraren larritasuna kontuan izanda».\nLehenengo pausoa ostiral honetan izango da. Baliarraingo esperientziak jasotzeko, mahai ingurua antolatu dute, Hiruerrieta utziz, Baliarrain herria izenburuarekin. Hiruerrieta Baliarrain, Ikaztegieta eta Orendain herriek osatu zuten zenbait urtez, gero bakoitzak bere bideari ekiteko. Mahai inguruan, Hiruerrietan Baliarrain ordezkatuz zinegotzi izan zirenak, eta Baliarrain berriro herri izaera izan zuenean zinegotziak izan zirenek parte hartuko dute.\nBigarren pausoa herri batzarra egitea izango da. Bertan herritar guztien parte hartzea garrantzitsua dela nabarmendu dute, eta erraztasunak izateko, haurtzaindegi zerbitzua ere jarriko dela azaldu dute. Dinamikaren aldetik, parte hartzaileak lau edo bost taldetan banatzea aurreikusten dute, eta talde bakoitzak lau gairen inguruan hausnartzea. Batetik, zerrendak zein profil izan beharko lukeen. Bestetik, udalean zein alor edo ardura egoten diren, eta horri proposamenak gehitu. Hirugarren gaia, marroi izatetik gozatu eta satisfaziora nola pasa daitekeen ikustea. Azkenik, herria nola antolatu daitekeen ikustea, hau da, zenbat batzar egitea urtean eta zenbat batzorde osatzea, esaterako. Herri batzarra amaitzeko, taldeetan sortutako ondorioak eta balantzea egitea aurreikusten da. Luntxa izango da ondoren, Zartagi tabernan, udalaren eskutik.\nProzesuaren hirugarren pausoa hausnarketa pertsonala egitea izango da. Norberaren konpromisoa zehazteko galdetegi/gutuna pasako da etxeetara eta egun batzuen ondoren, herritarrek bere erantzuna zehaztuko dute. Hurrengo pausoa, konpromisoa adierazten dutenen artean bilera egitea izango da, ikusteko zerrenda osatzeko aukera dagoen. Azkenik, bilera horren ondorioz zerrenda osatzen bada, horren aurkezpena egitea izango da.\n19:00-21:00. Mahai ingurua, Hiruerrieta utziz, Baliarrain herria izenburuarekin. Parte-hartzaileak: Joxe Ramon Zubeldia, Juan Ramon Dorronsoro, Juan Ramon Nazabal, Alfontso Jauregi, Juan Olaizola, Koldo Jauregi eta Martzelino Dorronsoro. Moderatzailea: Xabier Olano (idazkari ohia). Ondoren, luntxa Zartagi tabernan udalaren eskutik.\n19:00-21:30. Herri batzarra egingo dute. Ondoren, luntxa Zartagi tabernan udalaren eskutik.\nHausnarketa pertsonala: herriarekin ardura edo ez. Azaroaren 9an, astelehenean, norberaren konpromisoa zehazteko galdetegi/gutunak banatuko dira eta ostegunean jaso, 21:00etan.\nBilera konpromisoa izan dutenen artean. Hurrengo pausoa, zerrendaren aurkezpena edo foru aldundiaren eta Eusko Jaurlaritzaren esku uztea zer gertatuko den herriarekin.


Jos B. (Nicky Verstappen) PsyOp abokatu bati bezeroen eskaerak eskatzeko erabiltzen zuen orain? : Martin Vrijland\nJos B. (Nicky Verstappen) PsyOp abokatu bati bezeroen eskaerak eskatzeko erabiltzen zuen orain?\nFiled in BERRIAK ANALISIAK\tby Martin Vrijland\t5 ekaina 2019-n\t• 6 Comments\nGaur egun beste saio berri bat dago Jos Brech inguruan Nicky Verstappen kasuan (ikus.) Telegraph). Jos Brech, gaur egun Jos B. deiturikoa komunikabideetan eta jada ez da argazkirik erakusten baina marrazkiekin. Kasua kasu honetan auzitegiko koordinatzailea istripu larri batean hil zela dio. Berehala galdetzen duzu gizakia bere kontzientzia kezkatuta zegoela, PsyOp (eragiketa psikologikoa) lanean zegoela jakitean, hitz egin nahi zuela eta, beraz, garbitu egin behar ote zuen? Inoiz ezingo dugu frogatu. Tidy garbia da.\nFrogatu dezakezu kasuaren arreta guztia bide faltsu batean jartzen dela lortutako DNAri buruzko eztabaidan. Bat-batean, probabilitatea kalkulatzeko Bayesen metodoaren ingurukoa da, hain zuzen ere, bere kasu falta batean lortutako Jos Brech-en DNA "hilketa kasu" batean erabili ez zela, ez zen hilketa kasu bat izan, hilketa ez da inoiz frogatu. Oraindik ez duzu baimenik legearen kasuan A kasua erabiltzeko. B. Gerald Roethof-ek berriro ere ez duela horren aurkako defentsa dela esan daiteke PsyOp kasu bat hemen daukagunik. Horrek berehala Jos B.-ren zaintza bertan behera utzi dezake.\nEztabaida berriro ere desbideratzen da sexu gehiegikerietarako edo ez:\nGerald Roethof abokatuek Rob Bilo mediku auzitegiko txostena aipatzen du eta Nickyren anusaren lesioa ez dela esan beharrik esan nahi du mutilak sexu-neurriz gaitzetsi duela.\nBatetik, ikerketa psikiatrikoak erakusten du Job B. pedophile dela, eta hori, jakina, Jos B. perpetrator izan beharko lukeen ideiari laguntzen dioten pertsonen osagai gehiago jotzen du. legeria berri bat sartzeko, eragiketa psikologikoa (PsyOp) aurre egin ahal izango dugu.\nFiskalak gaur egun Roethof-ren erantzunari erantzun dio PBCko adituek Jos B. "gizon nahiko normala" dela uste dutela. "Pedophilia nahastea ere identifikatzen dute". #Nicky\n- Saskia Belleman (@SaskiaBelleman) 5 June 2019\nArgi dago ez zegoen hilketa edo gehiegikeria sexualen froga, beraz, Ps (PsyOp aktore?) Jos B., bere (jardunean) falta den moduan lortutakoa, ezin da inoiz erabili (ez dago). hilketa kasua Nicky Verstappen. Hala ere, jendea behatzen duen emozioan jolasten baduzu, arreta legez okerreko ekintza honetatik desbideratzen da. Izan ere, auzitegiak legeria berriari buruzko aurrerapen bat hartzen ari da (DNA erabiltzearen bidez) legeria berriari buruz. Gerald Roethofek ez du horren aipamenik egiten abokatu sinestezina (PsyOp).\nBaina gauza askotan bezala, PsyOp kasuak hainbat helburuetarako erabiltzen dira. Kasu honetan, Jos Brech-ek bere abokatuari ere deklarazio bat emango zion. Hori da, noski, PsyOp faserako etapa guztia, jakina, ahalik eta gehien legatu dadin, legeria aldatu nahi duzun norabidean beharrezko den neurrian.\nThijs H. kasuan Dagoeneko ikusi genuen GGZ institutuen sekretu mediko-profesionalak berriz pixka bat berritu behar izan zuen, bestela kamera irudiak eta langileen adierazpenak ezin baitziren erabili. Jos B. kasuan, Jos B. Gerald Roethof (PsyOp) abokatuaren adierazpena nahi dute. Eta, beraz, gero eta herritarren eskubideak urruntzen ari dira (ikus.) hemen). Hala eta guztiz ere, hilketa kasu handien bidez gertatzen delako, komunikabideei hipokrita, jendeak borondatez besarkatzen du. Inork ez du ikusten legearen aldaketak herritar guztiei eragin ditzaketela, beraz, inork ez du bidean sartuko. Bata jantzitako emakume eta jaunak entrenatuta daude ahoan itxita egoteko, koroa zintzoa izan delako zin egin dute eta koroa legeria berria sartzen badu PsyOp-en bidez, elkarlanean arituko dira edo isilik geratuko dira.\nIturria lotura zerrendak: telegraaf.nl\nTags: B., Brech, koordinatzaile, serio, ezaugarri, forensically, Gerald, Hof, Jos, justizia, Nicky, istripua, hildakoaren, DA, epaitegian, ekintza, auzia, Roethof, Verstappen\nHéray idatzi zuen:\n5 ekainaren 2019 15-n: 07\nJos B atxilotuta zegoenean, Gerald Roethof-ek esan zuen behin DNA DNA legez kontra lortzen zela, baina isilik geratu zen horri buruz. Agian atzera egin du, bestela abokatu honek azpimarratuko lukeelako.\nZiurrenik agindu zitzaion benetako gauza bat balitz bezala egin nahi zuen egitea. Hori egin daiteke kasua ahalik eta errealena itxura emateko.\nKasu hau ez da arrazoizkoa delako, horretaz ziur nago. Izan ere, egile ugari askoren aukera erreala ez da aipatu; berriz, "Nicky Verstappen-en heriotza misteriotsua" liburua erakusten du Joos Barten kanpainaren buruak bazekien Nickyren gorputza non aurkitu. Hortaz, askoz ere argibide gehiago daude kasu honetan gutxienez laguntza eman zuela.\nUste dut Jos B kondenatua izatea nahi zuela, Heibloem-en bakea itzultzeko gai zena. Baina ikuskapen hurbilagoan, oso zaila da. Zergatik asmatu daiteke istorioa logikoa egile bakarra den Jos B-rekin? Ezagutzen ditugun gertakari guztiak barne, Nickyren aurkikuntzaren ostean zikloa bota zezakeen.\nUste dut ez zuela zikinik hemen. Hori asmatu zuten, iazko DNA eman behar zuela. Bertan zebiltzanik ez balu, ez zukeen irudian sartu. Iraken hil zen poliziak eta ustez atxilotutako poliziak ezingo ditu erreklamazio hori baliogabetzeko.\nGauza logikoena Josek B ukatuko luke eta ez zekiela bere DNAren jantziak nola jartzen zuela esatea litzateke. Orduan ezin da zigorra ezarri, ez baitago nahikoa frogarik. Baina kasua luzatzen ari dela ikusten dugu. Baliteke eszenak atzean istorio erabakigarria lantzen ari direla eta hori ez da oraindik osatua - eta oso bitxia naiz egia bihurtuko balitz. Bai, ez dut auzitegiko koordinatzaile batek hil duen aukera baztertu. Gizateria zoritxarrez hain gaixo dago.\n5 ekainaren 2019 15-n: 39\nZure istorioaren gain beste une bat, nik Roethof-ek esan zuen behin ikusi nahi nuke. Ezin dut gogoan hartu edo entzun dudanean entzun nion. Horrek ez duela behin eta berriz azpimarratzen duena psikoprogenoa izatera iristen dela dirudi.\n5 ekainaren 2019 17-n: 53\nGogoratzen dut kalean egindako elkarrizketa laburrean, Josek atxilotu ondoren. Jada ez dakit non zegoen eta jada ez da Interneten egongo. Baina gogoan dut hau, jadanik galdetu nion Jos-en DNA ez zela legez kontra lortu. Bere abokatu hori esaten duenean, bitxi nintzen argudio honekin. Beno, badakigu hori, orain, inoiz ez dut berriro entzun.\n5 ekainaren 2019 18-n: 33\nAbokatuen erdia gobernuaren zuzenean / zeharka lan egiten dute. Beste erdia ez da hori egiten eta beldur da Dean, "estatuaren" abokatuen abokatuek begiratzen diena, eta lehen taldeari begiratzen dio. Lehen taldeko abokatuek debekatuta egon behar izateak. Horregatik, ez dute beren ahalmenik egiten.\nLehen taldeko abokatuek harreman estua eta intimoak dituzte epaileekin eta Abokatu Elkartearekin. Arrakasta izateko aukera handiagoa abokatu bat aurkitzen baduzu. Ez zenuke gatazketako status quoari buruzko eztabaida juridikoak edukitzea. Ondoren, ez dute kasua hartu edo zure kasua sabotaje.\n5 ekainaren 2019 23-n: 01\nEgunkaria Trouw-ek ere argitaratu zuen 'DNA parekoa 28 abuztuko azkeneko abuztuaren atala da. Ton Broeders-ek, Leiden Unibertsitateko kriminalismo irakasle emeritua, dio: "Nabarmentzekoa da susmagarrien ADNa lortu zuela falta zitzaiola delako. Bi datu-base bereiziak izan behar lirateke: susmagarriak eta desagertutako pertsonak. ”Fiskaltzak, arauekin bat etorriz, B.-ren abokatuek froga baztertzeko argudiatzen du.\nBeraz, arraroa da Roetofek ez duela defentsan erabiltzen. Bide batez, artikulu hau Trouw web artxibotik desagertu dela dirudi, baina oraindik ere aurkitu dut http://www.topics.nl.\n6 ekainaren 2019 22-n: 53\nHorregatik, Josek atzo entzun zuenez, "aktibo gisa" idatzizko aitorpena egiten du. Oraindik ez du bere deklarazioa erakutsi nahi, dena kontrakoa denez delako, dio. Zergatik pentsatzen du adierazpen hau aktibo bat izango dela, bat-batean, nik baino haratagokoa dela.\nUdazken honetan, gizarte-komunikabideetako norbaiti buruz hitz egin nuen, haurrentzako igeriketa-janzkietan sniffing zela esan zuelako eta Nickyk ere han egon zela. Horrela amaitu da Nick-en DNA Nickyren galtzak. Pertsona horrek esan zuen komunikabideek hori entzun zuela. Baliteke akats bat, ez dut horrelako zerbait aurkitu. Hurrengo egunean pertsona hau bere erantzuna ezabatu zuen. Aurrerantzean, ziurrenik, Josek egingo du horrelako adierazpena.\n« Anja Schaap falta da dagoeneko frogatua PsyOp? Ikusi hemen zergatik (bideoa)\nDen neurrian Den Kolder-eko PBS-ren bizitza arriskuan dagoen langile hau bilatzea »\nBisita guztiraak: 13.033.149\nRiffian op Turkiako Siria iraingarria Europarentzat\nMireille van den Enk op Ortzadarrak erlijio fanatikoa adierazten du, aldeek uste dute "aniztasuna eta inklusibitatea" lortzeko borrokan ari direla.\nMartin Vrijland op Turkiako Siria iraingarria Europarentzat\nAztertzea op Turkiako Siria iraingarria Europarentzat\nBatu beste harpidedun 1.650


Oteizaren lana bizikleta gainean ezagutuz - Iruñea - euskalerriairratia.eus\nOteizaren lana bizikleta gainean ezagutuz\nEuskalerria Irratia 2019-09-17 08:02\nMugikortasunaren astean txango berezia antolatu du gaur Iruñeko Udalak. Hirian diren Jorge Oteizaren lan ezberdinak ezagutzeko aukera izanen da, bizikleta gainean mugituz batetik bestera. Gazteluko plazatik irtenda eta Ziutadelan bukatuta, txirrindulariek Oteizaren 6 artelanak ezagutuko dituzte, gida turistiko baten laguntzaz. Bizikleta gainean, Iruñeak eskeintzen digunaz gozatzeko aukera berezia.\nEz da izanen mugikortasunaren aste honetan eginen den txango bakarra. Ostegunean, Iruñeko zonalde berdeak eta ondare naturala ezagutzeko aukera izanen da. Yamaguchi, Takonera edo ta Txantreako Munduko Parkea lotuko dituzte txango honetan.\nBi jarduerak zabalik eta dohainik dira. Publiko guztiei zuzenduta daude, eginen den ibilbidea ez baita zaila izanen.\nGaur asteartea, arratsaldeko seietan abiatuko da Gazteluko Plazatik, Carlos IIIa igoz Askatasun plazaraino eta hortik NUPera iristeko. Unibertsitatetik Iturramako Felix Huarte plazaraino joanen dira txirrindulariak eta hortik Yamaguchi parkeraino. Txangoaren bukaera, Gaztelugibelean izanen dute.


Zalantzarik gabe, Hondarribian atzemandako espezien artean erregea dugu. Kanaberaz edo eskuko arrantza-aparailuz, tamainaren arabera, atunaren munduan, merkatu balio handienetakoa duen espeziea da. Kalen ezaugarriak batetik, arrain mota honen urritasunarekin batera, oso baliabide estimatua bihurtzen dute.\nHondarribiko ontziek, kalitate gorena lortzeko bitarteko eta ezagutzak dituzte. Froga modura, Japoniako merkatu zorrotzarekin elkarlanean eginiko gaur egungo eta iraganeko esperientziak ditugu. Hondarribiko ontziek burututako bidalketa frogek emaitza apartak ekarri dituzte beti, prezioetan eta produktuaren harreran. Horrela, merkatuak badaki produktu hau primerakoa dela, espezie, urritasun eta tratamenduaren kalitateagatik.\nPatroiek zen eskifaiek, tekniko adituek emaniko trebakuntza-ikastaroak jaso dituzte ikasteko tunidoen erregea nola atzeman, maneiatu eta mantendu ICCAT sortu denetik, urtero adituekin elkarlanean ari gara, atzemandakoen kopurua, neurriak eta esfortzua adierazten diegu garbi-garbi. Era berean, zientifikoen markaketa kanpainetan parte hartzen dugu, eta gure itsasontzietan behatzaile zientifiko ugari ibiltzen dira.\nHegalmotzaren inguruan aipatu behar da stockaren egoera dela eta, 2006. Urtean Kroazian Hegalmotzaren Errekuperazio Plana erabaki zen, bertan erabakitako neurriak gure ontziteriak martxan jarri zituen 2007ko kanpainan, plan horren aldeko atxikimendua azalduz.


Profesionalak, taldearen parte izan - Alcorta Forging Group\nLana eta profesionalak\nIkasleak eta graduatuak\n“Zoriontsu sentitzen naiz proiektu honetan parte hartzeagatik”\n“Alcortako zerbait aukeratu beharko banu, jendea aukeratuko nuke”\n“Euskaldunek hegoaldeko alemanak –suabiarrak– gogorarazten dizkidate”\nDuela bi urte, Alcortak lan-munduan sartzeko aukera eman zidan, eta harrezkero, babestuta sentitu naiz. 25 urteko eta eskarmentu txikiko pertsona baten alde egin zuten, eta ikasteko eta nire gaitasunak erakusteko askatasuna eman zidaten. Nire iritziz, gazteengan konfiantza izatea oso positiboa da enpresa batentzat. Apaltasunez eta besteak errespetatuz lan eginez, arrakasta lor daiteke, eta nik neuk egiaztatu ahal izan dut hori Alcortan. Langile batentzat, Alcorta harro sentitzeko moduko enpresa bat da.\n2000n hasi nintzen Alcortan lanean, eta 16 urte hauetan, enpresaren baina, bereziki, bertako jendearen oso irudi positiboa izan dut. Maila pertsonalean, Alcortak erraztasun asko eman dizkit familia eta lana bateratzeko, eta hori ez da beti erraza hiru seme-alabaren ama izanda. Profesionalki, nire hasierako lanarekin (informatika) zerikusirik ez zuten arloetan garatzeko aukera izan dut, eta hori oso aberasgarria izan da niretzat.\nSektore aeronautikoan zortzi urtez lanean izan ondoren, nire hasierako lanera itzuli naiz, automobilgintzako kalitate-departamenduko arduradun gisa. Alcorta bezalako enpresa ertain batean, askatasun handia dago erabakiak hartzeko, eta hori oso positiboa da automobilgintzaren sektorean. Alcortak etengabeko hobekuntza bilatzen du beti, enpresa gisa, baina baita langileentzat ere, eskualdean enplegua eta aberastasuna sortuz. Nik asko gustuko dut euskaldunekin lan egitea; Alemaniako nire eskualdeko jendearekin alderatzen ditut beti. Oso jende langilea da, eta beren eta familiaren etorkizunaz kezkatzen dira, eta hori egunerokoan eta lanean igartzen da.\n*Derrigorrez bete beharreko eremuak


Izaera - gizabidea fundazioa\nNor garen eta zer egiten dugun\nHezkuntza kooperatiboa sustatzeko sortutako irabazi-asmorik gabeko erakundea da GIZABIDEA FUNDAZIOA. Debagoiena bailarako hezkuntza azpiegituren garapena babesten dugu, gizarteak etorkizunean izango dituen erronkei modu kooperatiboan eta berritzailean erantzuteko.\nLiga de Educación y Cultura Elkartea sortu zen.\nIrakaskuntza eta hezkuntza jardueretarako kooperatiba bihurtu zen, eta hasieratik Arrasateko Eskola Politeknikoa babestu zuen bere ikastetxe gisa.\nLiga de Educación y Cultura Elkartearen (ordurako HEZIBIDE) Batzar Nagusiak Araudi Orokorra onartu zuen Ligaren eremua beste hezkuntza-maila batzuetara zabalduz eta, ondorioz, harremanak hasi ziren aldez aurretik zeuden beste ikastetxe batzuekin (ETEO, gaur egun Mondragon Unibertsitateko Enpresagintza) eta berriak sortu ziren (Irakasle Eskola, gaur egun HUHEZI).\nHEZIBIDEren Zerbitzu Zentralak eta Zuzendaritza ezarri ziren. Aldi berean, erakundearen eraldaketa aztertzen hasi ziren gainerako ikastetxeak bazkide egin eta proiektu berri bateratuak aurrera eramateko.\nUrte berean, eta Liga de Educación y Culturak Fundazioa eratzeko hausnarketa egin zuen, eta 1980ko azaroaren 28an egindako Batzarrean hartutako erabakiekin bere etorkizuna marraztu zuen.\nLiga de Educación y Cultura Elkartearen Estatutuak aldatzea erabaki zen: bere izena aldatu eta “ESKOLA POLITEKNIKOA, José Mª Arizmendiarrieta, Sdad. Coop. Ltda.” izena hartu zuen, eta bere xede soziala azken honen helburuetara egokitu zuen.\nHEZIBIDE Elkartea juridikoki sortzea erabaki zen. Liga de Educación y Culturaren hasierako helburuetako batzuk bere egingo ditu eta ikastetxeen arteko ekintzak eta proiektu berriak koordinatuko ditu. Aldi berean HEZIBIDEri atxikitako ikastetxeak irakaskuntzako kooperatiba misto bihurtu ziren.\nGIZABIDEA FUNDAZIOA sortzea erabaki zen. Fundazio honek Liga de Educación y Culturaren ondareak zaindu eta babestuko ditu eta sustapen berriak egingo ditu. On Jose Mariaren ideia bideratu zen horrela, gauzatu baino lehen hil baitzen.\nOtsailaren 19an izenpetu zen Gizabidea Fundazioa Eratzeko Akta Publikoa eta 1982ko urriaren 13ko Ministro Aginduz (1983ko urtarrilaren 11n argitaratu zen BOEn) onartu, sailkatu eta inskribatu zen Fundazioen Erregistroan. Hezibideko kide ziren Hezkuntza Kooperatibek bere bidea jarraitu zuten. Batetik, Mondragon Unibertsitatea sortuko zen, eta bestetik, Arizmendi Ikastola.\nIrakaskuntza eta hezkuntza jardueretarako kooperatiba bihurtu zen, eta hasieratik babestu zuen Arrasateko Eskola Politeknikoa, haren ikastetxe gisa.\nLiga de Educacion y Cultura Elkartearen (ordurako, HEZIBIDE) Batzar Nagusiak Araudi Orokorra onartu zuen, haren jardun esparrua hezkuntza-maila berrietara zabalduz. Horren eraginez, harremanean hasi zen ordurako martxan zeuden ikastetxe batzuekin (ETEO; gaur egun, Mondragon Unibertsitateko Enpresagintza Fakultatea dena) eta berriak sortu ziren (Irakasle Eskola; egungo HUHEZI).\nHEZIBIDEren Zerbitzu Zentralak eta Zuzendaritza ezarri ziren. Era berean, erakundearen eraldaketa aztertzeari ekin zioten, gainerako ikastetxeak bazkide egin eta proiektu berri bateratuak aurrera eramateko.\nLiga de Educacion y Culturak Fundazioa eratzeko hausnarketa egin zuen, eta haren etorkizuna marraztu zuten 1980ko azaroaren 28an eginiko Batzarrean harturiko erabakiek:\n· Liga de Educacion y Cultura elkartearen Estatutuak aldatzea erabaki zen: izena aldatu zen -ESKOLA POLITEKNIKOA, Jose Mª Arizmendiarrieta, Sdad. Coop. Ltda. Izena hartu zuen- eta haren helburuetara egokitu zen haren xede soziala.\n· HEZIBIDE elkartea juridikoki sortzeko erabakia hartu zen. Haren egingo ditu Liga de Educacion y Culturaren hasierako helburuetako batzuk, eta ikastetxeen arteko ekintza eta proiektu berriak koordinatuko ditu. Aldi berean, irakaskuntzarako kooperatiba misto bihurtu ziren HEZIBIDEra atxikitako ikastetxeak.\n· GIZABIDEA FUNDAZIOA sortzea erabaki zen. Liga de Educacion y Culturaren ondareak zaindu eta babestuko ditu Fundazioak, baita egitasmo berriak sustatu ere. On Jose Mariaren ideia bideratu zen horrela, hura gauzatu aurretik hil baitzen.\nOtsailaren 19an izenpetu zen Gizabidea Fundazioa Eratzeko Akta, eta 1982ko urriaren 13ko Ministro Aginduz (1983ko urtarrilaren 11n argitaratu zen BOEn) onartu, sailkatu eta inskribatu zen Fundazioen Erregistroan. Haien bidea jarraitu zuten HEZIBIDEren kide ziren Hezkuntza kooperatibek. Batetik, Mondragon Unibertsitatea sortu zen; eta, bestetik, Arizmendi Ikastola.


Athletic Club VS Granada CF 2011-11-27 | Athletic Clubeko Webgune Ofiziala\nAthletic Club0 : 1 Granada CF\n2011-11-27 - 19:45\nAurkariak zertara etortzen diren jakiten dutenean\nAthletic Clubek 0 Granadak 1Athletic Clubek 0-1 galdu du Granada CF-ren aurka. Iñigo Lopezek egin…\n2011ko aza. 27a\nAthletic Clubek 0 Granadak 1\nAthletic Clubek 0-1 galdu du Granada CF-ren aurka. Iñigo Lopezek egin du lehen zatian partidaren gola. Porrot honen eskutik amaitu da bolada ona, eta orain garrantzitsuena da bolada on berri bati lehenbailehen ekitea. Eta merezi gabe bada ere lehia galtzen denean, gauza bat argi izatea komenigarria litzateke: arazoa ez da igo berriak edo sailkapenaren beheko partean daudenen aurkako norgehiagoketan punturik ez urratzea, baizik eta ohitura hartzea talde gehienak San Mamesera planteamendu horrekin etorriko direla (askok ere ziur euren etxean ere egingo dutela) eta horren aurrean konponbideak bilatu behar ditugula puntuak ateratzeko. Aitzitik, Athleticek bere jokatzeko erari eutsi dio eta estilo hori garaipenean bezain ona izango delakoan gaude, egunero berdin jokatzen ez dela kontuan hartuta ere.\nAzken finean pronostikoak bete dira, eta ez gara emaitzaz ari. Pronostikoak zioen arerioa atzean sartuta egongo zela, lan ikaragarria egitean, espazioak ixteko etengabeko laguntzekin eta kontraerasoan saiatuko zela. Eta halaxe izan da. Gainera estrategian etekina lortuz gero, panorama iluna topatu dugu eta are ilunagoa izan da amaiera.\nLehendabiziko unetik gauzak ura baino gardenago ikusi dira. Granada osoa, futbol taldeaz ari gara, zain zegoen bere zelaian. Susaeta askotan saiatu da, gero eta aukera nabarmenagoak izaten. Lehena hamargarren minutuan Llorenteren lagapena defentsa baten kontra errematatu eta gero, bigarrena hamalaugarrenean talde jokaldi polit bat amaituz, baina atzelari bat gurutzatu egin da, hirugarrena 57garrenean buruz kanpora errematatzen, laugarrena boleaz zetorkion moduan kanpora jaurti du 75. minutuan eta bosgarrena partidaren luzapenean heldu da eta gertutik egin duen ezkerkada edozein tokirantz joan zitekeen, baina ez, Robertoren kontra jo du.\nHasierara itzuliz, lehen erasoak eskuinaldetik ziren, nahiz eta Athleticek ez zion baloi luzeari muzin egiten. Horrelako batean Llorentek buelta erdian langa gainetik errematatu du eta 28garrenean Ander Herrerak eskuinez ere bere abagunea izan du areaz kanpotik, baina Robertok hankekin urrundu du baloia.\nEta Granada? Uchek arrasean oso bigun errematatu du Iraizozen eskuetara 28. minutuan, baina ez zuten gehiegirik behar. Korner bat buruz ederto errematatu du Iñigo Lopezek 31garren minutuan eta Granada lehen baino itxiago kokatu da, posible bazen ere.\nAthletic Clubek erritmo gehiago ezarri dio partidari, baina zaila zen oso. Iraolak eskuinez kanpora jaurti du 35. minutuan, eta hika mikak eta txartelak nagusitu dira atsedenaldira joan baino lehen.\nBueltan Aurtenetxe, txartelarekin horrek ere, aldageletan geratu da eta Gabilondo zelairatu da bere ordez, De Marcos ezker hegalekoaren tokia bereganatuz. Joera berbera izan da, beno are argiagoa. Dena den Jarak izan du lehen abagunea eskuinkada arrasean gurutzatuz eta 55. minutuan Mikel Ricok kanpora ere jaurti du.\nMarkak ajustatu ditu Athletic Clubek eta presioari beste bira bat eman ere. Hortik amaitu arte bakar hizketa izan da, baina akats pare batekin. Hasteko erdiraketetan zuri gorriek ez dute bere egunik onena izan eta altuera pitin bat falta zaiela esan daiteke eta, bigarrenez, minutuak aurrera joan ahala, antsietatea nagusitzen joan da eta hainbat pasetan nabaritu da.\nGauzak konpondu guran, Bielsak David Lopez zelairatu du. Laugarren aukera zen erditik min egiteko De Marcos, Muniain eta Herrera berarekin saiatu ondoren. Panorama ez da aldatu, Granada ia ia ez zen bere zelaitik irteten eta lortzen zuenean arriskua egiteko zen, Mikel Ricok 64garrenean bezala. Eta horregatik Fabrik Benitezen abiadura hobetsi du 67garrenean Jararen tokian.\nKontrako arean Athleticek abaguneak pilatzeari ekin dio, in crescendo ere, Gabilondok buruz kanpora errematatu du 69. minutuan, 70garrenean David Lopezek falta jaurti du eta Robertok kornerrera desbideratu du eta korner ateratzean atezainak Javi Martinezen burukadari erantzun bikaina eman dio langa gainetik bidaltzeko. Guzti hori Iñigo Perezek De Marcosen tokia hartu eta gero.\nGabilondo eta Iraola, biak kanpora saiatu dira, Benitezek jaurti du Iraizozen eskuetara eta kronika honek idazten duena aurrez aurretik egin duen apustua galdu egin du, esana baitzuen epaileak Robertori 87garrenean txartel horia erakutsiko ziola, arrazoi ezberdinengatik hamargarren minututik aitzina egiten ari zela egiteagatik, hau da denbora nabarmen galtzeagatik. Minutu bat lehenago izan da, 86garrenean hain zuzen ere, aktan are lehenago agertzen den arren. Gutxienekoa da noiz izan den, gutxienekoa da penaltiren bat edo bi eskatzea, ez ziruditen, gutxienekoa da faltaz falta, erabakiz erabaki gauzak okertzen joan direla. Argi dagoena da gaurko epailearekin zorterik ez duela Athleticek… eta zer egingo diogu.\nBitartean jo eta su aritu dira zuri gorriak. Amorebietak erasoaldiak egiten zituen, buruz errematatu du ere, eta Susaetak arestian aipaturiko abagunea izan du luzapenean, baina gaurkoan golik ez, etsipena San Mamesera bertaratu diren gehienentzat eta ikasgaia hurrengo norgehiagoketarako. Pena.\nSailkapenari begira, zortzigarren dago orain Athletic Club eta azken astean zeruan ipini gaituztenak ziur jada lurrean kokatu gaituztela, beraz, ezer berririk eguzkipean eta etorkizunari begira errezeta bakarra, lana, eta hurrengo helburua ostegunean Slovanen aurka europar sailkapena ahalik eta goien amaitzea. Gaur bezala, zalegoaren erantzun bikaina espero da, ea emaitza bestelakoa den.


Nolako pertsona halako itzala! - - Anboto.org\nGoiztidi Diaz Basterra (EAJ) 2019-02-08 08:30\nHelduak garen heinean ziurtzat jotzen dogu bata bestearekiko errespetua egongo dela, baina beti dagoz enbudokrazian murgilduta bizi direnak. Horiek eurena baino ez dabe kontuan hartzen eta inkisidoreak bailiran, euren atzamarra luzatu eta okerren artean okerrena bagina bezala seinalatzen gaituzte.\nErrespetua zer den arrastorik ez dutenek jokatzen dabe halan. Beraiei interesatzen zaienean gogoratzen dira errespetuaz eta eskubideekaz. Hain zuzen be, hortan datza enbudokrazia, nik nahi dudana egiten dot, baina zuk nik diodana egin behar dozu. Harropuzkeriaz beteriko pertsonak izanik, laster animatzen dira oihu egiten eta irainak jaurtikitzen.\nBatek ez du arrazoi gehiago oilarkeriaz oihu egiten duelako. Izatez, beraiek zer nolakoak diren deskribapen bat baino ez dabe egiten. Aspaldi ikasi genuen hobe dela berba ergelei jaramonik ez egitea. Izan ere, ardurarik ez daukatenek erraz egiten diote eraso besteen lanari, baina eurek lan egin, nekez edo ezer ez.\nDurangoren alde egiteko ez da zaunka egin behar, lan egin behar da. Horretan gabiltza ardura eta besteekiko errespetua badogunok, beti ere ezberdin pentsatzen dabeenak errespetuz tratatuz. Batzuok badaukagu durangarren konfiantza orain dela lau urtetik, eta ez dogu zaunka egin beharrik. Horregatik, zaunkei belarriak itxi, eta lanean jarraituko dogu.


Ezeraiketak Erakusleihoan — Eibar.ORG | Eibarko peoria\nHemen zaude: Hasiera / Blogak / Harrikadak / Ezeraiketak Erakusleihoan\nMikel Iturria 2008/02/19 06:00\nMikelazulo Elkarteko bost kideren proiektua da "Ezeraiketak". Otsailaren 21ean Donostiako Ernest Lluch Kultur Etxean arituko dira.\n2004an hasi zen Erakusleihoa. Oker ez banago, Oier Iruretagoiena aka Tüsüri (oraindik) gazteari egokitu zitzaion bere lana programa honetan erakusten zuen bigarren artista izatea. Garai hartan hamazazpi urte betetzeke zegoen oraindik.\nLau urte pasa dira jada eta Oier Bilbon dago egun ikasketak burutzen. Halere, ez du herrikoekin zuen loturarik galdu. Horren adibide da proiektu hau, Mikelazulo Elkartearen inguruan dabiltzan bost lagunek prestatutakoa:\nNortzuk: Iker Fernandez eta Asier Sarasola (testuak); Oscar Manso eta Oier Iruretagoiena (musika) eta Ander Fernandez (argiztapena).\nNoiz: otsailaren 21ean, arratsaldeko 19:30etan.\nPrentsa-oharrak dio: "Ikuskizun honek taldeko kide batek Parisera egindako bidaian du abiapuntu. Bertan, kubisten lana ezagutu eta horiengan inspiratuta, gitarra melodia bat sortu zuen. Hari horri heldu eta, taldearen laguntzaz, deskonposaketa prozesu antzekoa erabili nahi izan zuten, baina margoen ordez literatura eta musikan oinarrituz. Abiapuntu izandako gitarra melodiak gailu elektronikoen bidezko zatiketa eta berkonposaketa kaotikoak jasan zituen, eta emanaldirako sortutako testuak ere esaldien deskonposaketa eta berkonposaketak hartu zituen ardatz".\nKartela Neus Caamañorena da.\netiketak: ezeraiketak, elluch, tusuri, Kultur harrikadak, mikelazulo, erakusleihoa


Enkarterriko Mankomunitatea - Euskarazko produktuen katalogoa kalean da!\nEuskarazko produktuen katalogoa kalean da!\nUrteko garai honetan seme-alabei edo ingurukoei euskarazko liburuak, musika edota jostailu eta jokoak erosi eta oparitzeko aukera paregabea izaten dela kontuan hartuz, Euskarazko Produktuen Katalogoaren edizio berria osatu dute, beste urte batez, Euskal Herriko 105 bat udal eta mankomunitatetako Euskara Zerbitzuk. Aurtengoa 22. edizioa da.\nBai web-orriak zein paperezko edizioak, biak ere itxura berriak estreinatu dituzte eta dituen edukiak bi atal nagusitan antolatuak daude: 0-12 urte bitarteko haurrentzako produktuekin osatua bata, eta 12-16 urte bitarteko gazteentzako produktuekin osatua bestea.\nKATALOGOA.EUS maiztasunez eguneratzen den web-orria da, argitaratu berriak sartuz, deskatalogatu direnak kenduz eta, finean, jasotako produktuen kopurua etengabe hazten ari da. Dagoeneko 11.000 produktu inguru biltzen ditu 2 atal nagusien artean. Paperezko edizioak bezala, KATALOGOA.EUS web-orriak ere bi atal nagusi ditu: 0-12 urte bitarteko haurrentzako produktuekin osatua bata, eta 12-16 urte bitarteko gazteentzako produktuekin osatua bestea. Eta ez hori bakarrik, atal bakoitzak bere direktorioa du eta, hartara, tipologia bakoitzeko produktuen bilaketa nabarmen erraztu eta hobetzen da produktuak tituluaren, argitaletxearen, autorearen edota argitalpen-dataren arabera bistara daitezkeelako. Azkenean, erabiltzaileak produkturen bat begiz joz gero, argitaletxearen denda birtualera sartzeko manera izango du ‘non eskuratu’ botoian klikatuta.


Alkohol zaparrada — Gaztezulo\nAlkohol zaparrada https://www.gaztezulo.eus/albisteak/alkohol-zaparrada https://www.gaztezulo.eus/albisteak/alkohol-zaparrada/@@download/image/42p36-1.jpg\nHau zurrutero koadrila! Jaietan asko edaten da. Eta gazteok ere asko edaten dugu. Baina ez bakarrik jaietan. Festetatik kanpora ere alkohol kontsumo altua dago gazteon artean.\nUdako jaietan ez ezik, asteburu gau guztietan gazteok jaun eta jabe gara. Larunbatero, Euskal Herriko gazte asko ordu txikietan itzuli ohi da etxera. Are gehiago, batzuk igande gauera arte ez dira oheratzen. Eta batek baino gehiagok, gainera, ostiralean ere parranda egiten du (hau irakurtze hutsak baten bat neka lezake!). Asteburuaren zurrunbiloan, alkohola da 'bitamina' nagusia. Aldiz, astegunetan, zintzo-zintzo ibiltzen omen gara: ikasi, lan egin, kirola egin\nIkerketen arabera, gazteok, nagusiek ez bezala, gehienbat asteburuan ematen diogu zurrutari. "Fenomeno berria da. Garai batean, alkohol kontsumoaren batez besteko handiagoa zegoen astegunetan; baina, gaur egun, gazteek ez dute ia-ia edan ere egiten astegunetan. Anabasa asteburuetan dator. Dena dela, ez dut uste kontsumoak gora egin duenik; edateko moduak aldatu dira", esan digu Maria Teresa Laespada Deustuko Unibertsitateko soziologia irakasleak.\nOro har, gauez eta etxetik kanpora edaten dugu. Batzuek litroak egiten dituzte (botilatzarra) eta beste batzuek tabernetan eta dantzalekuetan bustitzen dute eztarria. Lagunartean beti. Izan ere, alkohola taldean eta gizartean integratzeko tresna omen da guretzat. Laespadaren arabera, "gazteentzat, alkohola sozializatzeko eta integraziorako tresna da. Garai batean abstemioa ez zen arraroa; gaur egun, ordea, bai". Horretan ere bereziak gara, helduekin alderatuz gero: "Helduen kasuan, alkohola gastronomiarekin estu lotuta dago. Helduek ere sozializatzeko edaten dute, baina lagunekin egoteko izaten da, eta ez taldean integratzeko", dio soziologoak.\nIkerketek diotenez, asteburuetan, gazteok gero eta beranduago oheratu eta gero eta beranduago jaikitzen gara. Gainera, gaupasa zale asko dago gure herrian. Arriskutsua al da edan eta edan ibiltzea? Edandakoaren araberakoa izaten da hori. Hala ere, Laespadak dioenez, "bada aintzat hartu beharreko beste arrisku bat: helduak gauez eta gazteak egunez bizi badira, ez da sortuko bien arteko topagunerik".\nGazte askok litroak egin ohi dituzte astebururo. Eta alarma piztu da: alkohol kontsumoa asko handitu dela diote. Laespadaren ustez, okerreko ustea da: Ez da alarma piztu behar. Zergatik egiten dute hori gazteek? Tabernek ez dutelako gazteek nahi dutena eskaintzen: musika altuegi dago, ez dago lasai egoteko aukera eta garestiegiak dira. Bestalde, gazteek euren lekuak behar dituzte, baina ezin. Gainera, erakundeek sortutako lekuak haiei ezer galdetu gabe antolatu ohi dira, dio Deustuko Unibertsitateko irakasleak.\nGazteek, gehien bat, asteburuetan edaten dute. Hego Euskal Herriari dagokionez, Araban, Bizkaian eta Gipuzkoan, gazteen %55ak asteburuetan baino ez du edaten. Nafarroan, %62ak.\nAraba, Bizkaia eta Gipuzkoako 15 eta 24 urte bitarteko gazteen %34 igandetan ez da goizeko 06.30ak arte oheratzen. 1998an, %8 ziren ordu hortara arte oheratzen ez zirenak.\nOhetik gero eta beranduago jaikitzen gara: gazteen %37ak ohean jarraitzen du igandeko 14.00etan, eta %5 ez da 18.00ak arte jaikitzen.\nGero eta gazteago hartzen dugu alkohola. Nafarroako 16 urteko mutilen %81ak eta nesken %54ak alkohola dastatu du inoiz.\nGazteen artean, garagardoa eta likorez whisky-a, ginebra\n egindako nahasketak dira edaririk arrakastatsuenak. Ardoak zale gutxi ditu, ordea. Mutikoek asteburu osoan hartzen duten edariaren %23 besterik ez da ardoa. Neskatoen artean, aldiz, %13 da.


Hezkuntza arloko laguntza - Aspanovas\nGaixotasuna eta eskola\nASPANOVASen badakigu garrantzitsua dela eskolara itzultzeak minbizia duten adingabeentzat. Hezkuntza-prozesuari laguntzea eta jarraipena ematea funtsezko faktorea da. Horregatik, laguntza eta orientazioa eskaintzen diogu minbizia duen haur edo nerabearen irakasle taldeari.\nIrakasleei beharrezko tresnak eman nahi dizkiegu adingabeko onkologikoaren eta ikaskideen arteko harremana errazteko, bai tratamenduan, bai ondoren “itzuleran”, eskola- eta hezkuntza-ohituretara itzultzen denean. Betiere talde medikoak irakasteari berriz ekitea gomendatu badu.\nASPANOVAS adingabeko onkologikoarekin batera etapa berri honi aurre egiteko orientazioa eta/edo laguntza behar duten familien edo hezitzaileen eskura dago. Halaber, baliabide gehigarri gisa, Minbizidun Haurren Gurasoen Espainiako Federazioko Hezkuntza Batzordeak argitaratutako irakasleentzako gida eskuragarri dugu.\nASPANOVASeko gizarte langilea:


bilketak – Harriketarrak Gazte Asanblada\nLemoako gazte talde batek hile honen amaieran Saharara bidaia bat egingo dau, Tindoufeko errefuxiatuen kanpamentura, hain zuzen be. Bertako auzoatan eta eskolan proiektu txiki bat martxan ipinteko helburuagaz doaz; aisialdirako baliabideak eskaini gura dabez, haur eta gazteen irudimena sustatuteko. Ez hori bakarrik, han dagozan bestelako beharrizanak gitxituteko asmoz, material-bilketa egiten dabiz: higienerako produktoak (gel, dodotisak, konpresak…), medikamentuak, aisialdirako materiala (jolasak, margoak..) etab. jasoten dabiz. Parte hartu gura izinez gero, Lemoako Karabie Gaztetxean bilketa hori jasoteko ipinita dauen kajan itzi zeinke materiala. Azkeneko egune Martxoak 18 izingo da. Eskerrik asko 😉 Irakurtzen jarraitu SAHARARAKO MATERIAL BILKETA\n24/12/2015 04/01/2016 harriketarrak gazte asanblada\nEuropar eta estatubatuar inperialistek finantziaturiko, armatutako eta babestutako Ukrainako Junta nazi-faxista estatu-kolpearen bidez ezarri zenetik, Donbass eskualdeko Donetsk eta Lugansk Herri Errepubliken aurkako jazarpenak ez du etenik izan. Herri erresistenztia demokratiko eta antifaxista hau “errusiartzale”-tzat aurkezten digute han-hemenka herriak suntsitzen dituzten inperialisten jabego diren komunikabideek, bertan zer gertatzen ari denaren gaineko manipulazio eta desitxuraketa sortzeko eta munduko langileon arteko elkartasun internazionalista ekiditzeko. Euskal Herrian hainbat kontzientziazio kanpaina burutu egin dira, gai honen inguruan informazioa emateko eta elkartasuna bultzatzeko. Heltzen zaizkigun datuen arabera orain arte 11.000 zibil hil eta 17.000 zauritu dira eta horrez gain 2 milloi desplazaturik daude. Datozen hilabeteotan … Irakurtzen jarraitu DONBASSEKIN ELKARTASUNA


Linda | Kultura | Berria\n2016ko apirilak 10\nUrteetan ulertezina eta aspergarria iruditu arren, egun biziki maite dut free-jazz musika. Ezin estimagarriagoak zaizkit bere baitan diren arriskua eta kuriostasun amaiezina. Tarteka, azken egunotan pasatu zaidan legez, beste ezer entzun edota erosi ezineko boladak izaten ditut. Albert Ayler, William Parker eta Wadada Leo Smith artista handiak ezin ditut burutik kendu. Etxeko disko zahar, berrargitalpen dotore edo lan berri txundigarrietan barna, estreinako entzunaldia edo hamaikagarrena izateak bost axola dit. Harridura, lilura eta zirrara beti da berbera, eta beti da berria.\nHala ere, oraingo honetan disko zehatz batek berebiziko eragina izan du nigan. Linda Sharrock abeslari beteranoak, 2009an bihotzeko latz bat gainditu eta gero, hil honetan bertan plazaratu duen disko berriak, hain zuzen ere. Linda, 1970eko hamarkadako free-jazzaren mito txiki bat izanik, Sonny Sharrock, senar ohiaren ondoan ezagutarazi zuen bere burua, protagonismo eta oihartzun handiegirik gabe. Baina The Abissitty of the Grounds izeneko disko berri honetan laukote gazte esperimental bat hartu du lagun, eta, haren ahotsak, bihotzeko hark ahulduta ia hitzik gabeko auhen bat bada ere, sakon, beldurgarriki beltz eta protagonista dirau bi ordu luzez. Gozagarri bezain deseroso. Izugarri bezain goxo.\nBaina, bi ordu horiez entzutea beharrezkoa da deserosotasuna eta izua gainditu eta gozatzen hasteko, edo agian zuk zeuk ere burua galdu eta zoratu ahal izateko. Linda Sharrocken musika minutu bakar batez Youtuben entzunez gero, haren garrasiak ikaratu egingo zaituzte, eta, Albert Ayler saxoarekin jolasean dabilen zoro bat delakoan, ziria sartu dizutela pentsatuko duzu. Aldi berean, musika emanaldi baten aurrean zer jazoko den ez jakiteak edota denbora luzez gure atentzioa guztiz eskatuko duela jakiteak izugarrizko antsietatea sorrarazten digu. Satisfakzio azkar eta ezagunetara kateatuta gaude, eta ez gara inoiz ase sentitzen. Baina deserosotasuna gainditu ondoren, opari handi bat da hor, eskuragarria eta inoiz ikusi duzun beste ezer baino askoz ederragoa.\n«Nostalgiaren festa izatea nahi dugu, edo hala suertatu da»


Zizurkilera joan da Harituzen I. Herriarteko bertso txapelketa - Tolosaldea - Tolosaldeko ataria\nTolosaldeko Ataria 2014-04-12 20:16\nJon Ormazabal, Unai Mendizabal eta Joseba Otaegik osatutako hirukoa nagusitu zitzaien, atzo, berastegiarrei. Anoetako gaztetxean jokatu zen Harituz I. Herriarteko txapelketako finala.\nAurreikuspen guztiak betez, Harituz I. Herriarteko Bertso Txapelketaren finala hartzeko txiki geratu zen Anoetako gaztetxea, ostiralean. Berastegi eta Zizurkil jarri ziren aurrez aurre, eta azkenean, Harituz Bertsozaleen Elkarguneak antolaturiko txapelketa zizurkildarrentzat izan da. Estreinako aldiz antolatu duten ekimenak «oso harrera ona» izan du, bai gerturatu diren ikusleen aldetik, bai eta parte hartzaileei dagokionez ere. Ondorioz, «oso gustura» daude antolatzaileak, eta ziur daude ekimenak jarraipena izango duela.\nHasieratik erakarri ditu herritarrak txapelketak, eta pixkanaka, finalera gerturatuz joan diren heinean, ikusleen kopurua handituz joan da. Hala, finalean 500 pertsona inguru izan zirela esan dute antolatzaileek. Txapelketari, beraz, bukaera borobila eman diote, «festa giro ederra» izan baitzen, eta zaleek erruz animatu zituzten talde bateko zein besteko bertsolariak.\nJon Ormazabal, Unai Mendizabal eta Joseba Otaegi aurreko saioetan baino lasaiago zeuden. Dena den, Mendizabalek azaldu duenez, ardura edo zama moduko bat ere bazuten: «Txapelketa oso ondo joan denez bukaera polita eman nahi geniolako, eta, bestetik, finala zenez irabazi egin nahi genuen». Zizurkilgo taldekideak esan duenez, finaleko ariketa guztietan «oso ondo» aritu ziren: «Aurreko saioetan, agian, batek edo besteak ez genuen behar adinako maila eman, baina, ostiraleko saioan, hirurak ondo aritu ginen, eta uste dut ez zuela inork huts egin bere ariketetan. Oso gustura gaude egin dugun lanarekin».\nAurkariei dagokienez, Iñigo Gorostarzu, Beñat Salbarredi eta Ibon Karrerak osaturiko taldeak ere maila oso txukuna eman zuen, baina, Zizurkil gailendu egin zitzaien. Unai Mendizabalek onartzen duen moduan, euren burua aurretik ikusten zuten, eta espero zuten saioaren amaieran euren izena esatea. Hori bai, «oso polita» izan dela irabaztea esan dute, eta «ilusio handia» egin diela.\nKartzelako gaia, era berezian\nHainbat bitxikeria utzi zituen saioak, kartzelako gaian, esaterako. Izan ere, gai arrunt bat eman ordez, ikusleen artean banatu zen inkestaren arabera egokitu zitzaizkien gaiak bi taldeetako bertsolariei. Nork uste duzu egiten duela lo biluzik? Nork uste duzu sudurretik mukiak atera eta aulkiaren azpian itsasten dituela? Taldeko nork esaten du beti bueltaxka bat egitera doala eta gero sekulako gaupasa egiten du? Horiek ziren gaztetxera saioa ikustera joan zirenek erantzun behar zituzten galderak, eta horrek, noski, une dibertigarriak sortu zituen.\nBestalde, aurreko saioetan ikusleek zazpi boto ematen zituzten, bi boto lehiatzen ziren talde baten herrikoek, beste bi boto beste taldearen herrikoek, eta beste hiru botoak bertsolaritzaz jantziak ziren pertsonek zituzten. Finalean, baina, aldatu egin zuten botoak emateko modua. Txapelketan parte hartu duten taldeei bederatzi boto banatu zitzaizkien, eta horiek erabaki zituzten irabazleak.\nHoriei saria banatzeko ardura Aitor Mendiluze bertsolariak izan zuen. Mikel Artola Harituz Bertso Elkarguneko lehendakariak eman zion BECeko finalean saria, eta antolatzaileek Harituzen estreinako txapelketako saria Iruran bizi den andoaindarrak banatzea pentsatu zuten. Behin sariak banatuta, festa goizeko ordu txikietara arte luzatu zen Anoetako gaztetxean.\nZizurkildarren saioak iragartzeko karteletan Anoeta zioen bideseinalea erabili dute. Harituz I. Herriarteko Bertsolari Txapelketa bukatu da, Zizurkilek jantzi du txapela, eta Anoetako seinalea bere ohiko lekuan da ostera.


Orozkoko Udala - Altube ibaiko ibaiertzean exotikoen kentze eta landatze-indartze jardunaldia Orozkon\nAltube ibaiko ibaiertzean exotikoen kentze eta landatze-indartze jardunaldia Orozkon\nUdaltalde 21 Nerbioi-Ibaizabalek jakinarazten du datorren larunbatean, martxoaren 7an, Altube ibaiaren ibaiertzean espezie exotikoen kentze eta bertakoen landatze jardunaldi berria burutuko dela Orozkon.\nHitzordua 9:30tan da Atxondo auzoan, egur parkearen ondoan. Parte-hartzea zabala da eta interesa duen edozein boluntariorentzat. Hiru ordutako iraupena aurreikusten da eta arropa eta zapata erosoak eramatea gomendatzen da. Jarduera amaitzean, informazio eta sentsibilizaziorako kartel bat ezarriko da bertan.\nHonakoa “Nerbioi-Ibaizabal eskualdeko fauna eta flora autoktonoak hobetzeko ekintzak Arakaldon, Arrankudiaga, Arrigorriagan, Basaurin, Etxebarrin, Galdakaon, Orozkon, Urduñan, Ugao-Miraballesen, Zaratamon eta Zeberion” izeneko proiektuko boluntarioekin egiten den bederatzigarren jardunaldia da.\nOrozkon, larunbat honetan burutuko den jardueran, Altube ibaiertzean dauden Panpa belarra bezalako espezie exotiko inbaditzaileak kenduko dira eta eremu hori, tokiko espezieak berez haztea ahalbidetukoda, biodibertsitatearen eta haltza, sahatsa edo intsusa bezalako bertoko ibaiertzeko espezieen galera etengo da, eta faunarentzat babesgarriago eta naturalagoa den paisaia sortu. Aldi berean, ingurua garbitu eta zabor bilketa egingo da.\nEkintza hasi aurretik, azalpen bat emango da jardueraren ezaugarriak eta metodologia ezagutzeko, ingurunearen balio ekologikoaren garrantzia azpimarratuz eta espezie exotiko inbaditzaileek sortzen dituzten arriskuen inguruan argibideak emanez.


KRONOLOGIA | | Berria\n2016ko urriak 17\nAzken bi urteetako kronologia bat da hau:\nSu-etena: martxoaren 22an iragarri zuen ETAk. 24an sartu zen indarrean.\nOtegi espetxean: jamar egun egin zituen Otegik espetxean martxoaren 29an hasita.\nManifestazioa: apirilaren 1ean milaka lagun Bilbon, konponbidearen alde.\nAhotsak mugimendua: apirilaren 8an aurkezpena, Donostian.\nBatasuneko mahaikideak auzibidean: zortzi mahaikide inputatu baina aske, ekainean.\nLehen krisia: prozesuaren lehen krisia gainditzeko konpromiso batzuk hartu zituen alderdi sozialistak, besteak beste, ezker abertzalearekiko bilera iragartzea.\nZapatero: ETArekin elkarrizketak hasiko zituela iragarri zuen ekainaren 29an, Espainiako Kongresuan, Espainiako gobernuburuak.\nPSE-Batasuna: uztailaren 6an bildu ziren Lopez eta Otegi, besteak beste. PSN ez zen sartu elkarrizketa prozesuan.\nDe Juana: euskal presoaren lehen gose grebaren hasiera erietxean, abuztuaren 7an.\nETAren agiria: prozesua "krisi egoera nabarmenean" zela esan zuen, abuztuan.\nAlderdien elkarrizketak: irailean, ezker abertzaleko, EAJko eta PSEko talde negoziatzaileak isilpeko bileretan hasi ziren. Azaroaren hasieran eten egin ziren elkarrizketak.\nIbarretxe auzibidean: Batasunarekin hitz egiteagatik, Jaurlaritzako lehendakarariaren aurkako kereila tramitatzea onartzea erabaki zuen EAEko Auzitegi Nagusiak, urriaren 11n.\nArma lapurreta: ETAk urriaren 24an 350 pistola lapurtu zituzten Nimesen (Frantzia) ondoan.\nEuropako Parlamentua: bakearen aldeko ebazpena onartu zen urriaren 25ean, alde txikiarekin.\nLopez auzibidean: PSE-EEko idazkari nagusiaren aurkako kereila tramitera onartu zuen EAEko Auzitegi Nagusiak, Otegirekin biltzeagatik.\nDe Juanaren bigarren gose greba: Azaroaren 2an hasi zuen.\nProzesua eteteko arriskua: prozesua eten zitekeela ohartarazi zuen ETAk Zutabe-n.\nAtxiloketak Frantzian: ETAko ustezko hiru kide atxilotu zituzten azaroaren 29an, eta beste hiru handik hiru egunera.\nETA-Gobernua: abenduaren hasieran bileraren bat egin zutela filtratu zen.\nBarajasko atentatua: ETAk bonba-auto bat zartarazi zuen abenduaren 30ean, Barajasko aireportuko T-4ko aparkalekuan, eta bi lagun hil zituen.\nETAren agiria: su-etenari eusten ziola jakinarazi zuen, urtarrilaren 10ean. Batasunak bi egun lehenago eskatu zion.\nZapatero Kongresuan: ETAk bake prozesua apurtu duela esan zuen Zapaterok Kongresuko eztabaidan.\nAnaitasunako ekitaldia: Hegoaldeko lau lurraldeentzako autonomia proposamena aurkeztu zuen Batasunak.\nUdal eta foru hauteskundeak: Abertzale Sozialisten zerrenda guztien eta EAE-ANVren 133 zerrendaren baliogabetzeak baldintzatu zuen kanpaina.\nETAren agiria su-eten hausturaz: ekainaren 5ean hedabideen argitaratutako agiri baten bidez jakinarazi zuen ETAk su-etena hautsi egin zuela.\nGipuzkoako ehun ekonomikoa indartzen\nGipuzkoako Foru Aldundiaren Ekonomia Indartuz planaren bidez, laguntzak eta neurri fiskalak ezarriko dira pandemiak gehien erasandako sektoreei laguntzeko eta lurraldeko enpresen lehiakortasunerako eraldaketa indartzeko. 95 milioi euroko inbertsioa egingo da.\nNegozio ideia edo proiektu bat duten ekintzaileak babestu, aholkatu, informatu eta laguntzen ditu UGGASAk, Urola Garaiko Garapenerako Agentziak.\nEtorkizuneko erronkei erantzuten\nBBK Kuna gizarte berrikuntzarako gune bat da, eta garapen iraunkorraren alde diharduten hainbat eragilek parte hartzen dute hartan, etorkizuneko erronkei erantzuteko asmoz.\nEnpresentzako zerbitzu berriak abian Bizkaian\nBeaz sozietate publikoak orotara 1.613 enpresa, 'start-up' eta ekintzaileri laguntza eman zien iaz, eta enpresentzako hainbat zerbitzu berri martxan jarri zituen Bizkaian.


CAF-Elhuyar zientzia-dibulgazioko XII. sariak banatu ziren ostiralean Sustatu.eus - Teknologia albisteak\nCAF-Elhuyar zientzia-dibulgazioko XII. sariak banatu ziren ostiralean\nSari-banaketa Elhuyar Fundazioaren egoitza nagusian izan zen. Dibulgazio-artikuluei dagozkien hiru sari nagusi eta gazteentzako sari berezia emateaz gain, dibulgazio-liburu bat idazteko proiektu onena ere saritu zen.\nCAF-Elhuyar zientzia-dibulgazioko XII. sariak banatu ziren ostiralean Elhuyar Fundazioaren egoitza nagusian. Aurtengo edizioan, dibulgazio-artikuluei dagozkien hiru sari nagusiez eta gazteentzako sari bereziaz gain, dibulgazio-liburu bat idazteko urtebeteko beka bat ere eman zen. Guztira 28 dibulgazio-artikulu aurkeztu ziren, eta dibulgazio-liburua idazteko 3 proiektu. Sarituak hauek izan dira:\n- Lehenengo saria: "Burdinbideen iraultza" lanarentzat izan zen. Egilea Hibai Unzueta García izan da. Saria: Imanol Andonegiren eskultura eta 1.000 .\n- Bigarren saria: "Zaharrak-berri" lanarentzat izan zen eta egilea Estibaliz Arbelaitz Ubegun izan zen. Saria: Imanol Andonegiren eskultura eta 500 .\n- Hirugarren saria: "Arrainak, geneak eta txipak: kutsaduraren aurrean espresatzeko askatasuna" izenburupean aurkeztutako lanarentzat izan zen. Egileak Eider Bilbao Castellanos eta Ibon Cancio Uriarte izan ziren. Saria, Andonegiren eskultura eta 300 .\n- Gazteentzako sari berezia: "Maite haugu, zorion" artikuluarentzat izan zen. Egilea Igor Aristegi Urkia izan zen. Saria: Imanol Andonegiren eskultura eta 300  izan dira.\n- Dibulgazio-liburua idazteko 4.500 -ko beka Begoña Arrate Larrañaga biologoak irabazi zuen "Biziaren sarea ehuntzen" izenburua daraman proiektuarengatik.\nArtikulu irabazleak apirileko Elhuyar Zientzia eta Teknika aldizkarian eta www.zientzia.net web gunean irakurri ahal izango dira.


Eibarrek industria-lurren berrantolaketa eta enpresa berrien sorrera behar du - Gipuzko Buru Batzarra\nEibarko EAJ-PNV udal bozeramaile eta datozen hauteskundeetan alkatetzarako hautagai den Eva Juezen aburuz beharrezkoa da Matsariako industrialdea biziberritzeko proiektua garatu eta gauzatzea, izan ere, “egun, aipatu eremua egoera tamalgarrian dago” gaineratu du Juezek. Jeltzaleen iritziz Matsariak birmoldaketa sakona behar du.\nIldo beretik, EAJ-PNVk ondorengoa proposatu du: autobus geltokia Matsarian kokatzea, tren geltokiarekin eta herriko merkataritza guneekin lotura zuzena izango duen aldieretako aparkalekua eraikitzea eta autoen udal gordailua lekuz aldatzea.\nEAJ-PNVk urteak daramatza Matsaria auzoak eskain ditzakeen aukerak sakon aztertzeko eskaera eginez, baina, sozialisten ezezkoak auzoaren etorkizuna zalantzan jartzen du, adierazi du bozeramaile jeltzaleak.\nEremuak ez du EAJ-PNVk proposatutako Ospitalerik izango, horregatik, Eva Juez bozeramailearentzat erabat beharrezkoa da auzo honen etorkizunerako aukerak aztertzea Matsaria auzoari behin betiko bultzada emateko , helburu horrekin “2013ko altxortegiko soberakinetatik 300.000 euro horretara bideratzea proposatzen dugu” azaldu du Eva Juezek.\nEAJ-PNVren ustetan, Matsaria eremua osorik nola berrantolatu aztertu behar da, hori horrela, industria ondarea osorik mantentzea edota bertan dauden eraikinen zati bat hala eraikin guztiak eraistea aztertu beharko litzakete. Halaber, industrialdearen zein herriaren aparkaleku beharrak eta garraio publikoekin lotura nola egin ere aztertu beharko litzateke, oinezkoen eta autoen mugikortasuna hobetze aldera. Bestalde, etorkizuneko industria-lurren beharrak ere aztertzea komenigarria litzateke. Eibarrek industria sektore sendoa behar du, egungo industria eta I+G+B jarduerak sendotzeko eta baita gazteen etorkizuna bermatzeko ere, gazteek alde egin ez dezaten eta euren etorkizuna bertan eraikitzeko aukera izan dezaten.\nEva Juezek azpimarratu du lanpostuak sortzen dituzten enpresa handiak Eibarren koka daitezen zailtzen duen arazo handi bat dagoela: “mundu mailan ezagutzera eman gintuen industria sektorearen lursailen okupatze ereduak, enpresa horien ezarpena galarazten du” adierazi du bozeramaile jeltzaleak. Horregatik, EAJ-PNVren aburuz udaletxeak enpresen leku aldatzea bultzatu behar du, horiek hiri-gunetik Matsariako industrialdera leku-aldatuz, eta enpresa berrien sorrera bultzatuz.\nAzkenik, Eva Juezek azpimarratu du erabaki irmoa hartu behar dela auzo honi bultzada eman eta prozesua azkartzeko eta EAJ-PNVk hori horrela izan dadin 300.000 euroko kantitatea Matsaria auzoa biziberritzera bideratzea proposatu du.


Zergatik ez dugu katalana edo arabiera ikasten? • ZUZEU\nEspainiako Hezkuntza Ministerioari egin dio proposamena, eta serio doa Irene Rigau. Bere nahia katalana Estatuko ikastetxe guztietara zabaltzea da, Estatuko biztanleen %40k gaztelania ez den hizkuntza bat hitz egiten badu, beste hizkuntza horiek ere estudiatzea proposatzen du Hezkuntza Kontseilariak. Besteak beste, euskara irakastea.\nIkustekoa izango litzateke Estatuan zenbat haur matrikulatzen dituzten euskaraz! Baina Rigauren proposamenari esker, gutxienez, Nafarroa osoan euskaraz ikasi ahal izango lukete haurrek.\nGaiak ikastetxeetan ze hizkuntza irakasten diren eta irakatsi beharko liratekeen hausnartzeko beta ematen du. Zergatik ingelesa? Zertarako?\nGaztelaniazko foroetan ikaragarri zabaldu da albiste hau, eta asko eta askoren iritzia da, “zertarako estudiatu behar dut katalana?”. Hizkuntzaren “baliagarritasuna” neurtzeko garaian, zer baloratzen dugun zer pentsatua ematen du horrek. Zertarako ikasten dugu hizkuntza bat? Ondokoarekin komunikatzeko nahi dugu hizkuntza bat ikasi? Ze hizkuntza irakatsi beharko lirateke ikastetxeetan?\nKomunikazioa, kohesioa eta elkar-ulertzea bultzatu nahi baditugu, zergatik ez gara hasten ikastetxeetan katalana edo galegoaz gain arabiera apur bat estudiatzen? Gure ikastetxeetan euskaldun, gaztelaniadun edo frantsesdunez gain, gaur egun arabiera da gehien entzuten den hizkuntza. Haurrak txikitatik bere adiskidearen hizkuntzako nozio batzuk ikastea ez ote litzateke interesgarriagoa ingelesa ikastea baino?\nIrudia | Katalanez ikasteko proposamena egin dute | ezezaguna | LGPL\neuskara, hezkuntza, hizkuntza, katalana\nGaurko ETAren agiriaren pasarte interesgarrienak\n5 pentsamendu “Zergatik ez dugu katalana edo arabiera ikasten?”-ri buruz\nIb 2011-03-28 11:06\nOso interesgarria iruditzen zait katalanen artean zabaltzen ari den eleaniztasunari buruzko ikuspegia.\nHemen, eleaniztasuna nazioarteko hizkuntza nagusiak ezagutzearekin lotzen dugu gehienbat.\nBeraiek, guk ez bezala, gertuko hizkuntza gutxituak hartzen dituzte kontuan.\nHona hemen adibide moduan, UABren web bat: http://79.144.189.136:8080/uab_plurilingue/\nGari Garaialde 2011-03-28 16:33\nIkuspegi espainol edo estatalista batetatik egindako planteamendua iruditzen zait, bai idatzian aurkeztutakoa, bai eta UAB-ena ere. Frantsesa eta Okzitanoa azaltzen ez badira, inguruko hizkuntzena edo inguruko hizkuntza gutxituena gezurra da, Espainiar estatuko beste hizkuntzak bakarrik planteatzen baitira.\nNeri ondo iruditzen zait nik nahi ditudan “beste” hizkuntzak ikastea eta ez Ingelesa, Frantsesa, Txinera edo lan eta enpresa munduarekin loturiko beste batzuk bakarrik; baina zergatik ikasi behar dut Katalana eta ez Wolof-a, zergatik Galiziera eta ez Danesa?\nNeri ez dit balio.\nPaki Perez 2011-03-28 22:48\nErabat ados Garirekin. “Kohesioa” espainiar agintari guztien ametsa izan da XV. mendetik hona. Lehen konkista beliko irekiekin, eta egun, agian, gure belarri onberetara goxoago irits daitezken hitzekin beharbada, baina helburua berdina da: Nazio batasunik ez duen hori nola edo hala batzea. Espainia ez baita nazio bat. Horra euren buruhaustea.\nHizkuntza bat zergatik edo zertarako ikasi. Hasten gara hizkuntzak euren ustezko garrantziaren arabera ierarkizatzen. Baina hizkuntza bat komunikazio tresna bat baino askoz gehiago dela badakigu, guk, derrigorrezko elebidunok (edo eleanitzok). Ikasteko gaitasun handiena duten horiek, alegia umeek, ahalik eta aukerarik zabalena izatea euren ikastetxeetan? Hori ona iruditzen zait. Baina mentalki ez gaitzaten barreiatu: Euskal Herrian DENOK izan beharko genuke gure hizkuntza gure eskoletan doan ikasteko eskubidea (eta ez daukagu. Eta “kohesioa”-ren zaletu historikoek, alegia espainiar agintariek, zerikusi zuzena daukate horrekin). Eta berdin Galizan, eta Herrialde Katalanetan, eta munduko edozein herritan, (eta ez da hala). Eta ez al geunden bada legez “kohesionatuta”? Ez al zen hori eztabaidaezina, euren konstituzio totemikoak hala sententziatuta? Kohesionatu daitezela eurak demokraziarekin behingoz, eta utz gaitzatela bakean!\nIrala 2011-03-29 19:27\nBa, nik zentzuzkoa deritzot ekimenari. Baina ez Rigauk andereñoak diostalako, baizik eta katalana, galiziera, aranera, asturianua, aragoiera edo amazigh ikasita eta euretakoek euskararen ezagupideak izanda, herrien arteko sinergiak batuago egon daitezkeelako eta helburu komunean, Espainia den herrien kartzelatik ateratzea, bultzada izan daitekeen heinean. Gainera, horrek ez du kentzen aukera handiagoa ematea, baina, berez, hizkuntza horietako batzuen senidetasunak estatu espainiarraren eta frantsesaren mugak gainezkatzen dituzte: Aranera eta occitanierarena, Katalana Algherrren edo amazighta Ipar Afrika osoan, galiziera Portugal, Angola edo Brasilerako zubia etb.\nMartin 2011-03-30 01:09\nNiri ere ideia interesgarria iruditzen zait (dagoeneko hasi naiz, maila pasiboan baldin bada ere: “Sortir del armari lingüistic” oso erraz irakurri nuen, eta orain “Dolor de llengua”-rekin nago). Gainera, guretzat katalana eta galegoa (eta portugesa) errazak dira eskuratzen.\nBizikidetza osasuntsu batek auzokoen hizkuntza eta kulturarekiko jakin-mina edukitzea eskatzen du. Nik katalana, galegoa (eta neurri batean portugesa) anaia-arrebatzat dauzkat, besteak beste espainiartasun hedatzaile jasangaitz berbera pairatu behar izan dugulako mendeetan zehar. Danesa eta wolofa urrunskoago geratzen zaizkit, baina, hala ere, ez nuke horiak ikasteko aukerarik galduko, egokiera izanez gro.


Bestelakoak – Hitzak eta Hotsak\nPosted on 2014/10/22 2014/10/22 Categories Bestelakoak, euskaraTags Berria, Diru-laguntza, euskara, Jaurlaritza16 Comments on Berria egunkariaren diru-laguntzak\nEsango dute, azkenaldian, eta krisiarekin, gero eta debaluatuago dagoela kazetaritza, ogibideak prekarietate latza bizi duela, eta komunikabideetan, murrizketak izugarriak izaten ari direla. Askotan, kazetari bakar batek egin behar izaten du, lehen, bik edo hiruk egiten zuten lana.\nHori egia izanik ere, zergatik kazetaritzaren mundutik bertatik lagundu profesioa gehiago kakazten? Adibide asko egon litezke esaten ari naizena osatzeko, baina atzo, zur eta lur utzi ninduen El Correo Español egunkariak zelan tratatzen zuen Errekaldeko hiltzaile presuntoaren atxiloketa.\nEta presunto diot hala delako epaileak kontrakoa esaten ez duen bitartean, denok gara errugabe errudun garela frogatzen ez bada, eta hori da zuzenbide estatu baten daukagun eskubiderik garrantzitsuenetarikoa. Ba El Correok erabaki zuen atxilotutako pertsona errudun dela eta gizonaren argazkia argitaratu zuen, oso handi eta kalitate onarekin.\nZertarako behar dugu botere judiziala El Correo Español baldin badaukagu? Zelako dirutza aurreztuko genukeen. (Irakurri esaldi hori dagokion sarkasmo puntuarekin, mesedez).\nOkerrena, agian, da gauza hauek oharkabean pasatzen zaizkigula irakurleoi, ohitura txarretara erabat ohituta.\nEta gaur, ETAren desarmearen albistea espero dugunean, gose larriz, El Correo Españolek ez dauka beste zereginik egiaztatzaileak jipoitu eta euren prestigioa higatzen saiatzea baino.\nTamalgarria eta lotsagarria.\nPosted on 2014/02/21 2014/02/21 Categories Bestelakoak, Euskadi, Euskal HerriaTags El Correo Español, Errekalde, Justizia, kazetaritzaLeave a comment on Kazetaritzaren miseriak


24/7 aurreinprimaketa | ORVY - Impresión Gráfica\nZure fitxategiak bidali eta tratatzeko URRUNEKO sistema bat dugu, eta, horri esker, edozein lekutatik sar gaitezke lan-fluxuan.\nOrain, nahi baduzu, fitxategiak edozein unetan bidali eta onar ditzakezu (eguneko 24 orduetan, urteko 365 egunetan). Gure sistemak automatikoki prozesatuko du, eta, behin betiko onartu arte, unean uneko zuzenketak egiteko aukera ematen du.\nAskatu ordutegietatik, eta aurreztu denbora eta ahalegina.\nURRUNEKO sistema erabiltzen hasi nahi baduzu, jarri gurekin harremanetan. Erabiltzen erakutsiko dizugu, kosturik eta konpromisorik gabe.\nJakina, ohiko Aurreinprimaketa sailak beti bezala jardungo du, eta behar dutenen esanetara egongo da.\nEdozein inprimatze-enpresaren bihotza da lan-fluxua. Gure lan-fluxua kudeaketa-tresna indartsua, malgua eta azkarra da, PDF eta JDF arkitektura duena. Hainbat zerbitzu eskaintzen ditugu, hala nola egiaztapena, kolore-kudeaketa, ezarpena eta bilbatzea.\nInprimaketaren (offset nahiz digitala) produkzioa kudeatzeko plataformarik osatuenetako bat da.\nBezeroei 24 orduko aurreinprimaketa-zerbitzuak eskaintzeko pentsatutako online-sistema da URRUNEKO sistema.\nLineako zerbitzu-sorta zabala eskaintzen du, bidaltzen dizkiguten artxiboen kudeaketa errazteko gure bezeroei.\nBesteak beste, artxiboak gure esku utzi nahi dituzten bezeroek aukera hauek dituzte:\nBistaratzea (baita 3D-an ere) Probak ateratzea. Txosten bat lortzea.\nBehar izanez gero, zuzentzea.\nBezeroak bere bulegoko erosotasunetik egin ditzake eragiketa horiek guztiak, edozein ordutan eta edozein egunetan, sistema eguneko 24 orduetan eta urteko 365 egunetan egoten baita martxan, etenik gabe.\nSistemak automatikoki jakinarazten ditu lan-fluxuak atzemandako akatsak, eta, beraz, bezeroari aukera ematen dio behar diren zuzenketa guztiak egiteko, HTML5 interfaze erraz baten bidez (Javarik gabe). Horretarako, hainbat hizkuntzatan konfigura daitekeen eta instalatu beharrik ez duen nabigatzaile bat erabili behar du.\nURRUNEKO zerbitzaria gure instalazioetan dago, eta bezeroak zuzenean konekta daitezke hartara, segurtasun osoz, beren erabiltzaile-izenaren eta pasahitzaren bidez.\nGure ohiko zerbitzuaren osagarria da. Hortaz, ORVYko Aurreinprimaketa saila bezeroen esanetara dago ohiko ordutegian, orain arte bezala laguntzeko eta aholkuak emateko, aurrez aurre edo telefonoz.\nLaser bidezko zuzeneko fotokonposizio-sistema modernoa dugu, onartutako plantxa-formatu asko, hainbat irteera-bereizmen eta errendimendu handia dituena. Xaflak automatikoki elikatzeko sistema bat du, xaflak azkar eta modu fidagarrian egiteko, eta, horri esker, produkzio-denborak laburtu egiten dira.


Gaztelu deskribapena - Izarraitz Mendigunea\nGaztelu Lasturretik zirkularra\nALTUERA 739 m\nLUZERA 8,2 km\nDESNIBELA 710 m\nEZAUGARRIAK ZIRKULARRA. Bidearen zati bat asfaltaturikoa da Bestalde tarte handi batean pinu eta eukalipto artetik doa bidea. Gaztelura igotzeko kresta pixkat deserosoa da karst-agatik. Beraz bidea ez da bereziki ederra baina gailurra bai.\nIbilbidea Lastur bertan hasten da, Lasturretik Debaruntz doan errepidea jarraitu behar da baserri baten alboan dagoen bidegurutzerarte eta hor ezkerretara abiatu.\n1.puntua:Bidegurutzea. Ezkerrera joan behar da.\nBidegurutze honek tarteka porlanezkoa eta tarteka harritxintxorrezkoa den pista batetara garamatza. Pista hau hasieran pinu artetik eta ondoren eukalipto artetik doa pixkanaka altuera irabaziz.\n2.puntua: Pistaren amaiera eta ateza metalikoa. Ateza zeharkatu eta ezkerrera jo behar da nahiko zabala den bidetik, ezkerretara geratzen da igotako pista duen bailaratxoa.\nTartetxo bat aurrera egin ostean erreka eta ateza metaliko bat gurutzatu behar dira.\nPixkat aurrerago jarraituz beste tarte labur batetan eroritako hainbat pinuk bidea oztopatzen dute. Nahiz eta bidea nabarmenki oztopatzen duten bertatik pasa daiteke.\n3.puntua: Pinutegitik atera eta zabalunea goi tentsioko sarearen azpian.Beste pare bat ateza metaliko pasa ostean pinutegitik atera eta goi tentsioko dorre metaliko baten barrenera gerturatu behar da. Behin lepoko zabalunetik aurrez aurre ikus daiteke Gazteluko gailurra, bertara igotzeko gandorra eta haren barrenean dagoen beste goi tentsio lineako dorre metalikoa. Beraz haruntz joateko aldapa behera egin behar da galbiderik ez duen tarte batetan eta gero metro gutxi batzuk eskuinetara igo ostean dorrearen azpian kokatuko gara.\n4.puntua: gandor azpiko goi tentsioko lineako dorrea. Puntu honetatik aurrera ez dago bide argirik baina ezta galbiderik ere. Gandorrean gora abiatu behar da Karst-eko harkaitzetan zehar.\nBehin gailurretik Lasturrera itzultzeko igo dugun gandorra jeitsi behar da goi tentsioko lineako dorre metalikoraino eta ondoren aurretik egon garen lepora itzuli behar da. Behin lepora igotakoan zelaian ezkerretara jo behar da pasabide bat duen txarrantxaren parera.\n6.puntua: Txarrantxa eta botatako pinutegira sarrera\n7.puntua: Lurrezko pista hau jarraituz ezkerretara geratzen den bailaratxora jeitsi behar da, horretarako bidean aurrera jarraitu ostean bidegurutze batetan ezkerreko bidea hartu behar da. Ondoren bidean behera pistak egiten duen “Z” jarraitu behar da abandonaturiko baserri baten paretik pasaz.\n8.puntua: Abandonaturiko baserria. Baserri parera jeitsitakoan zuzen jarraitu behar da sakon honetan beheruntz eta segituan txabola bat eta egurrezko ateza bat topatuko ditugu.\n9.puntua: Txabola eta egurrezko ateza. Hauek zeharkatu ostean bideko beherunzko aldapa handitu egiten da eta hainbat bihurgune egin ostean Aittola eta Lastur elkartzen dituen errepideraino jeisten da. Tartean utzitako harrobi txiki bat eta instalazio batzuen albotik pasatzen da. Hau pasa ostean bidegurutze bat dago.\n10.puntua: Bidegurutzea. Puntu honetan ezkerrera hartu ezkero bideak errepide ondoan dagoen baserri batetara garamatza, aldiz zuzen jarraituz gero Lasturko harrobiaren atarira. Lehenengo aukera motzagoa da baina baserriko ataritik pasa behar da, bigarrena pixkat luzeagoa da baina ez da inongo jabetzatik pasatzen. Batetik edo bestetik joan, ibilbide zirkularra amaitzeko Lasturrerantz abiatu behar da errepidea jarraituz


Mantso, baina badator plaza — Bertsozale Elkartea\n694 saio egin dira 2021ean, aurreko urtean baino ia 200 emanaldi gehiago. Bertso saio motari dagokionez, jaialdiak nabarmentzen dira batez ere, eta horrek bertsolarien parte-hartzean ere eragin du.\nUrtarriletik abendura bitarteko plazaren bilakaerak izan du gorabeherarik 2021ean ere, gora egiteko joera handiagoa izan badu ere. Uztailera bitarte saio kopurua handitzen joan da, eta hurrengo hiru hilabete gorabeheratsuren ondotik, urrian berriro hasi da igotzen bertso saio kopurua.\nPandemia lehertu zen urtean baino ia 200 saio gehiago egin dira, 694; aldiz, pandemia aurretik egiten ziren 1.000 inguruko saio kopurutik urrun dago oraindik. Mantso, baina badator plaza.\nJaialdi gehiago antolatu dira\nMahai bueltan egiten diren lagunarteko saioak edota kalean bertsolariak zalearekin erraz nahasten diren plaza libreak ez dira errekuperatu 2021ean; aitzitik, jaialdiak nabarmen igo dira pandemia aurreko urteetako bilakaerarekin alderatuz gero.\n2020an sumatutako joerarekin bat egiten du, honenbestez, 2021ekoak: osasun neurriengatik antolatzeko zailagoak diren lagunarteko saioak eta plaza libreak ordezkatu dituela jaialdiak, alegia.\nHalaber, aipatzekoa da bat-bateko emanaldi bereziek izan duten bilakaera. Bertsolaritza beste kultur adierazpide batzuekin uztartzen da saio mota hauetan edota gai jakin baten inguruan ardazten dira. Lehendik goranzko bidea hartua zuen fenomenoa zen bat-bateko bereziena, baina are nabarmenagoa izan da joera hori 2021ean. Bereziki, generoari eta feminismoari lotutako ekitaldiak nabarmendu dira; ezagunena eta gehien egin dena, Ez da kasualitatea.\nBertsolarien parte-hartzeari dagokionez\nSaio gutxiago egin direnez, bertsolariek parte-hartze gutxiago izan dituztela pentsatzekoa da; ez da, ordea, bete-betean hala izan.\nLagunarteko eta libreko saioen aldean jaialdi gehiago egin dira, eta azken hauetan bertsolari gehiago aritzen dira kantuan: lagunarteko eta librekoetan bi bertsolari aritu ohi dira, eta 4-6 jaialdietan. Horrek saioen galeraren ondoriozko bertsolarien parte-hartzearen txikitzea orekatu du nolabait. Era berean, gizonezkoek gehiago kantatu ohi duten saio mota gutxiago antolatu dira, eta parekidetasun ikuspegia nabarmenagoa den saio mota gehiago; jaialdi eta bat-bateko bereziak, kasu. 2019an, emakumeen parte-hartzea %36koa zen, eta 2021ekoan, aldiz, %48ra igo da proportzio hori.\nEa zer dakarren 2022ak.\nBertso plazaren aurreko irakurketak erlazionatutako elementuetan eta Plaza Biziberritzen atalean.\nBertso plaza mugitzen hasi da\nBertso plazak, erdi hutsik\nBertso plaza berriak bultzatzen


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Industria-robotika (Modulua)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Industria-robotika (Modulua) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...